La jornada de portes obertes NewCo permet conèixer per dins companyies com Typeform, Housfy, Badi, Cabify, Cornerjob i Ulabox\nper Aiats Agustí / Aida Corón Barcelona. 26 d’octubre de 2017 13:45\nAssistents durant la jornada de portes obertes a Badi | Javier Barrascout\nBarcelona celebra aquest dijous la tercera edició del NewCo, la jornada de portes obertes a diverses empreses de la ciutat comtal i de Sant Cugat del Vallès. La idea va néixer a San Francisco i aplega propo d'una vintena de companyies, majoritàriament startups, les quals deixen embadalits els seus visitans per oferir una nova cultura d'empresa. Una d'elles és Typeform. Situada al districte de Sant Martí, és una de les organitzacions que enceta la franja horària més matinera. Allà ens hi adrecem i, només cinc minuts abans de l'inici oficial segons l'horari, els visitants més matiners ja es troben fent la primera sessió de networking improvisada. El clàssic “Hello, my name is... and I work for...” és la fórmula més escoltada en qüestió de pocs minuts. Això sí, en un perfecte anglès que demostra que les noves companyies estan obertes al món (o almenys, el seu públic).\nEngega la tercera edició del @newcobcn. @typeform rep ja els visitants més matiners pic.twitter.com/1wc9G5o3kL\n— VIA Empresa (@VIAEmpresa) 26 de octubre de 2017\nPerò la vergonya també es deixa entreveure. No tothom vol ser el centre d’atenció i alguns opten per refugiar-se en un dels cafès que s’han anat servint al petit bar que Typeform té a l’entrada. Potser una bona dosi de cafeïna era la solució.\nJa a dins de les instal·lacions, la curiositat que tothom porta a dins acaba de sortir. Oficines obertes, sense parets i decorades amb moltes plantes de fulles ben verdes, taules allargades on els companys poden parlar amb tranquil·litat, una cuina atapeïda de fruita fresca i cereals... “Jo també en vull una així a la feina”, es pot escoltar entre els visitants. La sensació que dóna és de: “Sí, passes moltes hores aquí i ho sabem. Volem que et cuidis perquè ets important per a nosaltres”. I així ho corrobora el seu VP de disseny, Chris Linnett, qui afirma que tota l’estructura de l’edifici està pensada en l’experiència que hi ha de viure allà la plantilla, i com pensen en el seu producte com una manera de millorar l’experiència de l’usuari (o el human experience, com ells prefereixen dir). “Per això no tenim una recepció, sinó un ‘bar-recepció’”, afirma amb un to que barreja humor i seriositat.\nPerò el millor de tot és trobar una sala de reunions sense taula ni cadires, només grades amb coixins. Uns coixins que, per cert, també atrauen el gos que volta per l’edifici. El propietari? Segurament algun dels treballadors.\nEls gossos també són ben rebuts a @typeform. I si resulten ser una font d'inspiració? #newcobcn #startup @newcobcn pic.twitter.com/Vtnsv2ESPo\nDigitalitzar sectors antics\nMentrestant, al Pier01 al Palau de Mar es prepara la visita a Housfy. Al hall de l’edifici ens esperen els voluntaris del NewCo que guiaran els visitants. Un grup de persones joves, estudiants, emprenedors i gent que, fins i tot, busca feina es reparteixen per pujar a les plantes superiors on hi ha les oficines de Nuclio, que ha apostat per la startup.\nEns rep en Miquel Mora, que és cofundador de la startup. L’Albert Bosch, el CEO, ha hagut d’anar a Madrid perquè li han ofert una entrevista radiofònica a RNE. Mora, que ja havia creat el portal immobiliari Yaencontré l’any 2000, ens presenta la startup on fa feina ara: “Housfy va néixer en un Nuclio Weekend just fa un any. Aquest venture builder organitza cada sis mesos trobades d’emprenedors per intentar dur models de negoci que ja existeixen en altres mercats”. Llavors va néixer aquesta proposta que vol replicar el portal Purple Brics que fa anys que funciona a Anglaterra. “Aquesta empresa s’està menjant el sector immobiliari britànic i ha crescut molt, té molt d’èxit i ara entren a Austràlia”, explica Mora.\nHousfy és una empresa dedicada a renovar un sector tan “antic” com l’immobiliari: “L’objectiu és empoderar la persona que vol vendre casa seva, només cobrem una taxa si el client ven el seu pis”. Amb Housfy és el client qui fa les visites del seu pis i la startup l’ajuda i li dóna formació per agendar, taxar, posar preus, promoció i documentació, “que és l’aspecte que més preocupa els clients”, detalla Mora. El públic escolta atent: bàsicament gent jove, entre els quals hi ha tres periodistes, estudiants de dins i fora de Catalunya, un consultor de banca i emprenedors que volen “reconvertir antics negocis al digital, com en el cas de l’immobiliari”. Precisament aquesta és la idea que Housfy vol transmetre en el primer anunci que han llançat a la televisió.\nA Housfy hi treballen 15 persones i ja han tancat una primera ronda de finançament de 700.000 euros. “Ara preparem una segona ronda que serà bastant forta”, augura Mora, qui avisa que esperen “portar el seu model de negoci al mercat del lloguer”.\nTambé en el sector immobiliari al panorama emprenedor barceloní existeix Badi, que obre les portes de la seva oficina al Passatge de la Pau 10, en un subterrani. L’Ignasi Giralt rep els visitants a la porta d’un espai diàfan d’estètica industrial amb parquet, mobles d’Ikea i una peixera al costat d’un sofà. “Ja ens ha quedat petita aquesta oficina”, explica mentre presenta l’equip d’anàlisi de dades -que “no para de créixer”- als participants de NewCo. Entre el públic hi ha estudiants, periodistes i treballadors d’empreses tecnològiques. Tot gent jove. En Carlos Pierre, el CEO de l’empresa, es presenta i ja avisa: “D’aquí poc ens traslladarem a un altre edifici a Glòries, on hi ha Wallapop i Cabify, a unes oficines on hi ha llum natural”.\nLes oficines de Badi a la Ciutat Vella\nBadi va començar com el Tinder per trobar company de pis, tot i que als seus fundadors ja no els agrada aquesta descripció. Quan Pierre treballava en una consultoria a Barcelona però vivia a Sant Cugat va decidir buscar pis a la capital catalana. Entrant en aquesta brega, que és (o era) significativament complicada “perquè les plataformes que existeixen d’agències i classificats no funcionen bé”, va ser quan va llegir un article sobre una noia als EUA que va posar fotos del seu pis a Tinder per trobar company de pis. Llavors es va fer plausible l’opció d’emprendre. Segons diu Pierre “em va anar molt bé començar a fer una feina que no m’agradava gens” per decidir-se a fer el salt. Amb la premissa d’unir el concepte de Tinder amb el xat i el mòbil a la cerca de companys de pis va néixer Badi. Després de diverses rondes de finançament i millores de l’aplicació, ara Badi compta amb un equip de 27 persones “i gairebé cada setmana entra una persona nova”.\nPierre: "Hi ha dues maneres de monetitzar: ser rendible des del moment zero o tenir el millor producte des del moment zero i després buscar maneres de guanyar diners"\nEl CEO de l’empresa avança als visitants que a partir del mes de gener l’aplicació entrarà a Londres i altres ciutats d’Alemanya. A més, Badi pretén convertir-se en “la millor plataforma de real state del món” afegint funcionalitats com pagament online segurs, contractes digitals i no limitar-se a habitacions, també entrar a oferir pisos sencers, oferir reparacions, perfils verificats i, fins i tot, connectats amb LinkedIn. Després d’una estona de conversa amb els participants a la visita apareix “la pregunta dels milions”: Com monetitzar? Pierre diu que hi ha dues maneres de fer-ho: “Pots ser rendible des del moment zero o crear el millor producte des del moment zero per després monetitzar”. Això, aplicat a Badi, vol dir buscar inversors que tenen aquesta visió i desenvolupar un producte excel·lent. “Podrem monetitzar amb transaccions, model freemium, però al final el client pagarà per la seguretat que oferim”, diu el CEO, al que Giralt afegeix que “som un mitjancer tecnològic que vol afegir valor a la fe cega a l’hora de llogar pis”. En definitiva: “Si centres tot el temps a guanyar diners, perds en equip o creativitat”, sentencia Pierre.\nL'antisúper obre les portes\nUlabox és una altra de les empreses que obre les seves portes. El seu torn arriba a les 11.30 hores i aplega prop de 15 persones que volen conèixer les entranyes de l’antisúper. Allà ja coincidim amb algunes cares com la de César Rodríguez, dissenyador freelance que ha aprofitat el NewCo per visitar alguna possible empresa on treballar. “Necessito sortir de casa, treballar a casa és... dur”, explica. De Typeform ha sortit enamorat per la seva “transparència, creativitat, ser una companyia oberta”. Una imatge que, afirma, ja dista del que veus en altres organitzacions participants.\nL’arribada del CEO d’Ulabox, Jaume Gomà, posa punt final al relat. És l’ideòleg del supermercat online que està trencant totes les barreres, però es ven com un simple “noi de poble vingut a la ciutat i fill de fabricants de paper de vàter”. El seu primer treball va ser en un negoci dins del món digital i aquí s’hi ha quedat fins al moment, aplegant una experiència que ha fet que als seus 43 anys estigui al capdavant d’un ecommerce que ha obligat el sector convencional a enfortir la seva estratègia de venda online.\n.@jaumegoma d'@ulabox es defineix com un simple "noi de poble vingut a ciutat" #newcobcn @newcobcn pic.twitter.com/Onb6C2ivJc\nEl seu discurs és clar i concís. Sap què ven i què no ven a escala digital, per això es pren la llicència de tallar els visitants que, en la seva breu presentació, intenten enlluernar-lo amb les seves propostes. Però també ho fa per donar consells, ja que al final és la veu dins de la sala amb més potestat per fer-ho.\nAra bé, el NewCo no serveix únicament per oferir un monòleg sobre les virtuts d’Ulabox, una companyia més que coneguda ja, sinó també per aprendre’n. Per això Gomà no perd l’oportunitat de preguntar qui ha comprat amb ells. Prop de la meitat dels assistents aixequen les mans i immediatament surt una pregunta clau: “Experiències dolentes? Que no us faci por, sempre podem millorar”, justifica el CEO, qui veu com els preus elevats se situen com la principal queixa.\nL'equip de @ulabox treballa de 7 a 23 tots els dies de l'any #newcobcn pic.twitter.com/8C5ecQ16u3\nAlgunes de les dades curioses que ens deixa la sessió és saber que es reparteixen entre 400 i 500 entregues al dia a Barcelona, que és el supermercat que més peix fresc ven a la ciutat i que treballen cada dia de l'any de 7 hores a 23 hores. "També els dies que hi ha un partit del Barça i el Madrid", apunta per posar el toc d'humor. I una dada important: si vols treballar a Ulabox, has de saber que abans passaràs per atenció al client i pel repartiment per "impregnar-te de la cultura de la companyia".\nUna de les darreres startup que obre les seves portes aquest matí de NewCo és Cornerjob, de nou al Palau de Mar. El COO de la startup, Sergio González, ens guia a través de la planta que ocupa aquesta empresa dedicada a posar en contacte treballadors amb empreses. Segons explica al grup de visitants, “el projecte va néixer l’any 2015 amb un equip molt internacional, vam provar si la idea funcionava a Milà”. De llavors ençà, i després de diverses rondes de finançament, Cornerjob ja és present a França, Itàlia, Espanya i Mèxic i dóna feina a més de 100 persones de manera directa. “Ens centrem en el segment blue collar, treballem amb més de 200.000 empreses i ja s’han signat uns 300.000 contractes gràcies a la nostra aplicació”, explica González. L’aplicació és líder a França i a Itàlia, mentre a Espanya van agafant terreny a JobToday. Ara mateix descarten expanidr-se a altres mercats perquè volen fer-se forts en els que són presents.\nLes oficines de Cornerjob a Barcelona\nDe cara al futur, explica el COO de l’empresa, el mercat dels blue collar creixerà, perquè “creix la mobilitat laboral i la legislació evolucionarà”. Per preparar-se per aquest futur, Cornerjob ja treballa per preparar l’aplicació amb “control de les ofertes de feina mitjançant automatismes, control d’spam, però també manualment”. El futur? Potser fer els contractes directament des del mòbil: “A França ho hem fet en col·laboració amb Randstadt i ha funcionat”, avança l’emprenedor.\nPer què tenir cotxe si pots demanar-ne un?\nMalgrat que el rellotge ja marca les 13.30h, la gana no frena els visitants i l’afluència es manté entre els 10 i 20 visitants a les empreses participants al NewCo. Entre elles hi ha Cabify, l’empresa de transport privat que va aterrar fa aproximadament un any a Barcelona.\nEns rep el director general de la companyia a Barcelona, Oriol Sanleandro, qui cedeix el torn de paraula als nouvinguts preguntant sobre el concepte que tenen del servei. La pluja d’idees és diversa i la majoria van cap a un mateix punt: plataforma online de mobilitat. I no van errats, però ràpidament Sanleandro afegeix que és un servei “100% legal” per distanciar-se d’altres serveis més sonats com Uber.\nEl que la majoria no sap és que es tracta d’una empresa espanyola creada per Juan de Antonio. Una dada que genera una ganyota de sorpresa i al veure les gràfiques de creixement del negoci a la pissarra. Xifres com que en només un any i mig han passat de 150 treballadors a 1.000.\nSanleandro: "Hem portat gent jove, avis, empresaris... Tenim usuaris de totes les edats”\nCom fan cada cop més les startups, l’equip de Cabify també es posa un cop al mes al volant d’un dels seus cotxes. “Hem portat gent jove, avis, empresaris... Tenim usuaris de totes les edats”, apunta Sanleandro sobre el que entenen com una experiència per estar a prop del client. Al servei hi sumen WiFi, ampolles d’aigua, cadiretes per als que tenen nens i uns xofers que, per defecte, no inicien cap conversa. Tot plegat, per tenir “una experiència d’usuari perfecta”.\nLa sessió acaba amb un torn de preguntes que s'allarga més del previst i algun budell reclamant menjar. En un parell de minuts, els assistents s’acomiaden –en algun cas amb un “ens veiem aquesta tarda en la pròxima sessió”- i la sala queda tan buida com el llocs de feina dels treballadors que han marxat a dinar. Els qui, per cert, tenen la flexibilitat i un entorn de treball amè amb un pati i llum natural per fer que anar a la feina sigui diferent.\n50 empreses innovadores obren les seves portes al NewCo\n'Voyeurs' d'start-ups per un dia


Puigdemont confia que la justícia alemanya entendrà que la causa contra ell és política - Empordà\nPuigdemont confia que la justícia alemanya entendrà que la causa contra ell és política\nL'expresident rep el suport del seu entorn mentre els tribunals germànics decideixen si se l'ha d'extradir a Espanya o no. El vicepresident del Parlament assegura que el líder de JxCat està disposat a seguir «representant» la presidència del Govern\nAGÈNCIES/DDG 05.04.2018 | 06:30\nPuigdemont confia que la justícia alemanya entendrà que la causa contra ell és política barcelona(neumünster\nL'expresident de la Generalitat de Catalunya Carles Puigdemont confia que la justícia alemanya entendrà que se'l vol jutjar a Espanya per una «causa política», segons va explicar el vicepresident primer del Parlament, Josep Costa, després de visitar-lo a la presó.\n«El president Puigdemont no renunciarà ni farà un pas enrere», va assegurar Costa a la sortida de la presó de Neumünster després d'una reunió d'unes dues hores en la qual va dir haver-lo vist «molt sencer i determinat» a seguir «representant» la presidència de la Generalitat. El vicepresident primer del Parlament i diputat per JxCat es va reafirmar que Puigdemont és, segons el seu partit, el «president legítim electe pels catalans» i que, si no pot exercir aquest càrrec «és per l'inadmissible ingerència» de la Justícia de l'Estat espanyol.\nEn aquest sentit, va transmetre la «plena confiança» del líder independentista que la justícia alemanya entendrà que se'l persegueix per «causes polítiques», encara que ha declinat entrar en detalls sobre quina pot ser l'estratègia dels seus advocats davant de la petició d'extradició emesa per Espanya.\nTampoc va voler pronunciar-se sobre les accions de protesta convocades pels Comitès de Defensa de la República (CDR), si Puigdemont els dona suport» no n'hem parlat», va dir– o si considerava que podien perjudicar la seva defensa a Alemanya. «El president Puigdemont anima tots els catalans a participar en la gran manifestació del pròxim dia 15», es va limitar a comentar en relació amb la mobilització convocada a Catalunya. La visita de Costa va precedir la que va fer també ahir a la presó la dona del polític empresonat, Marcela Topor, que hi va acudir acompanyada de l'empresari gironí Josep Maria Matamala o el director del diari El Punt Avui, Xevi Xirgo. La nit anterior van participar en un sopar on van assistir unes 50 persones.\nL'Audiència Territorial de Schleswig-Holstein analitza mentrestant «en profunditat» la petició d'extradició a Espanya que li va traslladar ahir la Fiscalia de l'esmentat land. «No podem comprometre'ns a concretar cap data. És una anàlisi meticulosa, que portarà uns quants dies», va apuntar a Efe la portaveu d'aquesta Audiència, la jutgessa Frauke Holmer. Sí que va recalcar que en aquest procés de decisió hi ha dues fases, una primera en la qual haurà de decidir-se si es manté Puigdemont a la presó o es canvien les mesures cautelars, i seguirà l'anàlisi pròpiament dita de la petició d'extradició.\nLa Fiscalia del land va abonar ahir en tots els seus punts la petició d'extradició a Espanya de l'expresident pels càrrecs de rebel·lió i de malversació de fons públics, a més de sol·licitar que segueixi a la presó per considerar que hi ha risc de fuga. L'exministre d'Exteriors d'Eslovènia i exambaixador a Berlín Ivo Vajgl va afirmar aquest dimecres que «espera» que Alemanya no es plantegi «ni tan sols la possibilitat» d'extradir Carles Puigdemont.\n«Espero que el final d'aquest procés sigui l'alliberament de Puigdemont, no puc imaginar-me que Alemanya retrocedeixi en la seva moral i els seus estàndards polítics extradint algú que és buscat en un altre país de la UE per les seves idees polítiques», va dir en declaracions a la premsa des de Neumünster, on es va veure amb Puigdemont. L'eslovè, que es va mostrar «afligit» pel fet d'haver de visitar «un president elegit de forma democràtica» en una presó alemanya, va expressar la seva «solidaritat» amb Puigdemont i va reiterar que es tracta d'un «conflicte polític».\nCom a tal, va defensar, «només pot ser resolt per la via del diàleg i de la paciència, no per cap altra, no per la humiliació dels adversaris polítics».


01/04/20203 min readAdd comment\nProxim article Escapada Antigua\nL’hotel està ubicat a la mateixa carretera que uneix l’aeroport amb Oranjestad.\nAruba és molt maca si s'inverteix temps en descobrir la part interessant de la illa. L'altre part és com un gran pastís de gominoles. De debò. La part autèntica és verge i especial; mentre que l'altre està plena da macro hotels "todo incluido" i casinos de color rosa.\nLes primeres nits les vaig passar a l'hotel boutique "Boardwalk". És l'antítesi del que significa Aruba. És un hotel petit amb "nice casitas" i un encant difícil d'explicar. És d'aquells llocs que s'ha de viure: un oasi allunyat dels turistes esbojarrats. Com passava uns dies a la illa, vaig voler buscar un altre hotel més a prop del "jaleo", però sense caure al costat dels que van allà a gastar-se els diners sense fre.\n"Talk of the Town" s'ajusta al que buscava. No és massa gran, té un disseny innovador i està ben ubicat. Les instal·lacions son xules. Les habitacions son molt amples, netes i impecablement restaurades. Em va tocar una planta baixa amb terrasseta. No us imagineu cap luxe, però és molt correcte pel preu que té. De fet, vaig tenir la mala sort que l'habitació donava a la part del darrera. No tenia vistes a la piscina.\nL'hotel només té planta baixa i pis. El vaig trobar moníssim. És de color blanc i, per la seva construcció, podria ser un hotel més del Mediterrani que del Carib. La piscina (que va canviant de color per la nit) és el seu centre neuràlgic. Té diferents espais amb formes irregulars. Està envoltada de palmeres. A un costat hi ha el bar. Jo només hi vaig anar una nit, però s'hi està bé. Gràcies a que el perfil de gent que va a l'hotel és tranquil, l'ambient que s'hi respira és relaxat.\nEl millor de l'hotel, sense cap tipus de dubte, és la seva ubicació. Tot i que no té vistes al Carib, ho té tot a prop sense estar al mig del bullici.\nNomés creuar el carrer, hi ha la Surfside Beach que, per mi, és una de les millors platges. No està gens massificada; de fet, jo vaig estar pràcticament sola. A la mateixa platja, hi ha el restaurant "Barefoot" que és un dels imperdibles de la illa. És moníssim. Està posat amb molt gust. Hi ha taules dins d'una pèrgola de fusta i d'altres estan col·locades a sobre mateix de la sorra. És un lloc fantàstic.\nA pocs minuts hi ha la platja Aruba Surfside Marina que és encara més solitària i el restaurant "Pinchos". Espero no trigar en preparar aquestes dues publicacions. Son dos raconets que vaig repetir!\nA quinze minuts a peu s'arriba al centre. La zona s'anomena "Oranjestad" i és on hi ha tot: hotels, casinos (aquest és el màxim reclam turístic de la illa), restaurants, botigues i la central d'autobusos. No us enganyo si us dic que és com un pastís de gominoles. Tot és de color rosa.\nI a quatre minuts en cotxe s'arriba a l'aeroport. Tenint en compte que la illa em va agradar molt i que, com sempre, hi vaig estar molts menys dies dels que m'hagués agradat, aquests estalvis en desplaçaments els vaig agrair moltíssim. Penso que la ubicació de l'hotel és boníssima.\nSense ser luxós, és un lloc molt recomanable.


Qué saber sobre com practicar primers auxilis?\nEls Primers auxilis són imprescindibles.\nEs hora de parlar per primera vegada sobre Primers Auxilis. En tractarem tres aspectes:\n1. Què ha de contenir la farmaciola perfecta?\n2. Com fer els Primers Auxilis segurs per qui atén i per qui és lesionat/da?\n3. Els Primers Auxilis: l'obligació legal de socórrer\nAbans de tot, cal definir el concepte de Primers Auxilis (en endavant PA): "atencions immediates que hom rep des de l'instant en el qual pren mal fins que passa a custòdia del personal mèdic."\nCal tenir en compte que un accident, és per definició, imprevisible, és a dir, pot ser patit en tot: lloc, instant i situació.\nDesprés d'un accident hem de disminuir-ne ràpid les possibles seqüeles físiques i psíquiques sobre l'accidentat/da.\nBenvolgut/da lector/a, per pal·liar les lesions físiques t'has de formar en PA. La formació i el fet de contractar-la no implica només a les persones físiques individuals. Així, com a empresa immobiliària és el nostre deure esmentar que: tota comunitat de propietaris, en tant que persona jurídica, te l'obligació de contractar la prevenció de riscos laborals, adreçada als treballadors/es d'aquesta.\nPer aconseguir combatre les seqüeles anímiques cal empatia i cura envers qui està lesionat/da: ànima, tranquil·litza, distreu la seva ment, no donis males notícies, explica què ha passat i anuncia que arribaran els serveis sanitaris. En tot cas, en practicar els PA sempre seguirem la seqüència P.A.S. acrònim de: protegir, atendre i socórrer.\nLa situació ideal a l'hora entrar en acció és comptar amb una farmaciola (a casa o a la feina sempre n'hi ha d'haver). Aquesta ha d'estar protegida de fonts que emetin calor i sota cap concepte contenir elements caducats. La llista d'elements d'una farmaciola perfecta és la següent:\n- Medicaments: analgèsics, antitérmics o antiinflamatoris.\n- Cremes i pomades: per a dolors musculars o articulars, per a cremades i crema per a reaccions al·lèrgiques.\n- Antisèptics: aigua oxigenada, alcohol, etc. Són substàncies que s'utilitzen per a evitar la infecció de les ferides.\n- Material sanitari: cotó, compreses de gasa estèrils, bena elàstica, esparadrap, tiretes cicatritzants, tisores de punta rodona, pinces, termòmetre i apòsits desinfectants.\n- Telèfons importants: és recomanable que tinguem en la nostra farmaciola alguns telèfons d'emergències, com el corresponent a cada comunitat autònoma, així com els referits a centres d'informació toxicològica.\n- Termòmetre de fàcil lectura\n- Bossa tèrmica: per aplicar fred o calor.\n2. Com fer els PA segurs per qui atén i per qui és lesionat/da -amb l'ajuda d'Aegon i Previnsa-:\n2.1 Autoprotecció i detecció: com salvarem algú sense vetllar per la nostra integritat física? Impossible, cal protegir-se i sempre identificar l'origen del patiment. A vegades pot ser molt evident però no sempre.\n2.2 Comprovar l'estat de les constants vitals de l'accidentat/da: nivell de pols, estat de la respiració, grau de consciència o pressió arterial.\n2.3 Com prendre el pols? Col·locant les puntes dels nostres dits índex i mig a la part interna del canell, per sota de la base del polze. Pressionem lleugerament i usem un rellotge per comptar els batecs per minut. La freqüència cardíaca normal d'una persona adulta és d'entre 60 a 100 batecs cada 60 segons.\n2.4 Com saber si respira? Visualment detectant que la zona del tòrax puja i baixa a conseqüència de la respiració.\n2.5 Quina és la temperatura corporal? Controlar-ne les oscil·lacions és vital.\n2.6 Quina és la mida de la nineta? Té reflex fotomotor? Hem d'observar si està dilatada (midriasis), o contreta (miosis). A més hi ha ocasions que manca del reflex fotomotor, totes aquestes dades s'han de comunicar als serveis sanitaris quan arribin.\n2.7 Com prendre la pressió arterial? Amb l'equipament adequat i un cop presa s'ha d'anotar.\n2.8 Trucar al 112 d'emergències (vàlid a tota Europa): per seguir les instruccions de qui t'atengui.\n2.9 Senyalitzar, delimitar i avaluar: en una situació extrema tothom ha de tenir clar on s'està actuant i qui ho està fent. També hem de procedir com més aviat millor a un examen de la situació. Així, s'han d'identificar els perills latents i els encara actius. L'avaluació ha de centrar-se a determinar el grau de gravetat d'afectació de l'accidentat/da o accidentats. Així les persones s'han d'atendre segons el seu grau de gravetat. En els casos on sigui impossible accedir a la víctima s'haurà d'intentar la comunicació verbal per esbrinar-ne l'estat.\nSegons l'article 195 del Codi Penal: “Qui no socorri una persona que es trobi desemparada i en perill manifest i greu, quan ho pugui fer sense risc propi o de tercers, serà castigat amb una pena d’arrest major i multa”.\nEn aquest sentit, el codi penal fa un recull de faltes i delictes:\n• De lesions contra les persones\n• Denegació d’auxili\n• D’omissió del deure de socors\n• D’imprudència punible\n• Contra la seguretat del trànsit\nPreservar la salut aliena és quelcom que té a veure amb l'ètica, la moral, la legalitat i és un acte d'humanitat . Som-hi comparteix aquest article perquè ningú pugui dir que ho desconeixia.\nEn un proper escrit tractarem com aplicar a situacions concretes el que avui hem après.


Assegurança de PIMES – Assegurances Bilbao\nAssegurança de PIMES\nL'assegurança PIME industrial proporciona una gran varietat de garanties integrades amb la possibilitat d'afegir-hi cobertures opcionals per protegir la teva empresa. Si ho creus oportú, els nostres especialistes poden fer una visita a les instal·lacions de la teva empresa per oferir-te una proposta personalitzada, amb l'objectiu d'aconseguir la màxima individualització.\nAvantatges de PIME industrial\nCada PIME és un món. Personalitza les garanties de la teva assegurança en funció de les necessitats de la teva empresa.\nFracciona el valor anual del rebut per sentir-te més còmode.\nTria qualsevol de les múltiples garanties opcionals que t'oferim per millorar la teva protecció.\nCobertures de PIME industrial\nInhabitabilitat i pèrdua de lloguers.\nDespeses de bombers i desenrunament.\nOmpliment d'equipaments d'extinció.\nObtenció de llicències i honoraris professionals.\nTRDM (Tot Risc Danys Materials): garanteix els danys que no es cobreixen a les garanties anteriors.\nActes de vandalisme, accions tumultuàries i vagues.\nPluja, vent, calamarsa, neu i inundació.\nFum, xoc o impacte de vehicles.\nCaiguda d'astronaus o aeronaus i ones sòniques.\nVessament o fuita accidental d'instal·lacions d'extinció d'incendis.\nOpcional: béns a l'aire lliure.\nDanys produïts per aigua\nDespeses de localització i reparació d'avaries\nRobatori, desperfectes i espoliació\nBeneficis bruts, despeses generals o indemnització diària.\nCobrim els danys ocasionats a les instal·lacions de recepció, transformació i distribució d'energia elèctrica per corrents anormals, curtcircuits, combustió pròpia o causes inherents al funcionament.\nCobrim els danys estètics que es poden produir al continent com a conseqüència d'un sinistre que s'inclogui a les garanties d'incendi, riscs extensius, danys per aigua o robatori.\nCobrim les pèrdues del líquid emmagatzemat que es poden produir com a conseqüència d'un vessament provocat per un dany accidental als dipòsits o a les instal·lacions.\nTota la maquinària\nRotura de llunes, rètols, aparells sanitaris, marbres i granits\nCobrim el trencament accidental de llunes, vidres, miralls, rètols, aparells sanitaris, marbres i granits, així com les despeses de transport i la col·locació del nou material.\nProductes i post-treballs\nTreballs fora del recinte de l'empresa\nPropietari de les instal·lacions\nPer contaminació accidental\nAssistència PIME (lampistes, personal de seguretat i serrallers, entre d'altres)\nObtenció d'informes econòmics i accés a Iberinform\nQuè comprèn el continent?\nComprèn l'edifici o recinte on l'empresa assegurada realitza la seva activitat. Inclou els següents elements:\nElements estructurals, edifici principal y accessoris, com ara fonaments, estructures, parets, envans, terres, cobertes, sostres, vidres, persianes, anexos, patis o garatges, entre d'altres.\nInstal·lacions fixes, com ara aigua, gas, electricitat, energia solar, climatització, sanitaris, instal·lacions sanitàries, ventilació i altres estructures de l'edifici.\nRevestiments, com ara marbres, granits, falsos sostres, moquetes, pintura, miralls, rètols i anuncis lluminosos.\nServituds exteriors, com ara tanques, murs de contenció de terres, paviments exteriors, reixats i elements similars.\nQuè compren el contingut?\nComprèn el conjunt de béns ubicats a l'interior del recinte o local on es realitza l'activitat assegurada. Els béns s'han de fer servir a l'activitat i la persona assegurada n'ha de ser el propietari o tenir un altre interès assegurable.\nForma part del contingut:\nEl mobiliari, la maquinària i les instal·lacions industrials.\nLes mercaderies o existències.\nEl valor material que presenten els motlles, els dissenys, els patrons, les matrius i els plans.\nMitjançant pacte exprés, es poden cobrir les despeses de reconstrucció d'aquests elements.\nMitjançant pacte exprés, es poden incloure els vehicles propietat de l'empresa, sempre que es trobin a l'interior del recinte assegurat i no siguin vehicles amb una finalitat de venda, reparació o dipòsit.\nMitjançant pacte exprés, es poden incloure els béns de tercers sota el poder de la persona assegurada.\nL'assegurança PIME automoció t'ofereix protecció a mida per a la teva empresa. Per fer-ho, et proporcionem tant garanties bàsiques com d'opcionals. A més, en cas necessari, podem visitar les teves instal·lacions per assessorar-te sobre la millor protecció que pots obtenir.\nAvantatges de PIME automoció\nPersonalitza les garanties de la teva assegurança a mida, en funció de les necessitats de la teva PIME.\nAmplia la teva assegurança amb les múltiples garanties opcionals que posem al teu abast.\nCobertures de PIME automoció\nComprèn l'edifici o recinte on l'empresa desenvolupa la seva activitat. Inclou els següents elements:\nD'altra banda, també es poden incloure els vehicles d'empresa, sempre que es trobin dins les dependències assegurades i no siguin vehicles amb una finalitat de venda, reparació o dipòsit.\nIgualment, es poden incloure els béns de tercers sota el poder de la persona assegurada, inclosos els vehicles que s'han de reparar.\nDe què tracta PIME hoteleria/oci?\nL'assegurança PIME hoteleria/oci està dissenyada per protegir la teva empresa en funció de les teves necessitats. T'oferim protecció personalitzada mitjançant garanties bàsiques i opcionals. A més, si necessites assessorament per protegir la teva empresa, podem visitar les instal·lacions per proporcionar-te'l.\nAvantatges de PIME hoteleria/oci\nCada empresa té les seves necessitats. Personalitza les garanties de la teva assegurança i fes-la a la teva mida.\nCobertures de PIME hoteleria/oci\nL'assegurança de PIME hoteleria/oci va dirigida a les empreses que volen protegir la seva activitat en l'àmbit de l'hoteleria i l'oci.\nL'assegurança PIME agropecuària t'ofereix la possibilitat de dissenyar una assegurança individualitzada per satisfer les teves necessitats úniques. A més, et proporcionem múltiples garanties perquè ajustis encara més la protecció a mida del teu negoci. En cas que necessitis assessorament, podem visitar les teves instal·lacions.\nAvantatges de PIME agropecuària\nCobertures de PIME agropecuària


Plaça d'Antoni Malaret - Àrea Metropolitana de Barcelona\nPlaça d'Antoni Malaret\nRecuperació dels jardins d'una casa modernista per convertir-los en una plaça.\nXavier Nogués (AMB)\nOlga Méliz, Cristina Sáez, Catalina Montserrat, Sara Arguedas, Mina Sanatgar, Olga Salve (AMB).\nEl projecte de la plaça d'Antoni Malaret té l'origen en la recuperació dels jardins de Casa Costa a Sant Just Desvern. Casa Costa era una finca privada que s'havia mantingut tancada a la ciutat. La finca constava d'una casa modernista, de poc interès, i uns jardins quasi abandonats. El 2013 la finca va passar a ser de propietat municipal i es va decidir obrir-la a la ciutat, tot unint als jardins inicials les parcel·les adjacents: un antic pati d'escola i un equipament municipal obsolet.\nEl projecte consisteix en la creació d'una plaça amb dos espais, l'antic i el nou jardí, units per un recorregut longitudinal. S'enderroquen els murs de la parcel·la, s'obren les vistes sobre el centre cívic de Les Escoles i sobre l'Ateneu, i s'aconsegueix, així, un espai clar i diàfan on tots els equipaments participen entre si.\nAl nou jardí, més racional, es concentren les activitats de la plaça. El jardí històric s'aclareix, però se'n mantenen uns exemplars que guarden la memòria, els xiprers, el grup de lledoners i les palmeres, i el conjunt resulta un espai romàntic per al passeig i la contemplació.


INTRODUCCIÓ A LA TEMPORADA D'PREMIACIONESCOREANAS DE CAP D'ANY | Marbrerie\nINTRODUCCIÓ A LA TEMPORADA D’PREMIACIONESCOREANAS DE CAP D’ANY\nmarç 20, 2021\nPii PII! Cordeu-vos els cinturons, perquè ‘les premiaciones coreanes de cap d’any estan a la volta de la cantonada! Ja vas votar pels nostres nois? O ja has perdut el compte de quantes premiaciones has de prestar atenció? No et preocupis, nosaltres, ARMY Magazine, estem aquí per donar-te una guia definitiva per a les premiaciones d’hivern de Corea a les quals-molt probablement-BTS assistirà, a més de com votar-hi.\nHora: 7PM KST\nSeu: Gocheok Sky Dome , Seül\nV Heartbeat és el primer lliurament de premis presentada per V Live de Naver. El line-up no només inclou grups coreans populars com GOT7, Mamamoo, Tomorrow X Together, ITZY, Stray Kids i altres, sinó també artistes estrangers com Anne Marie (Regne Unit), Afgan (Indonèsia), Noo Phước Thinh (Vietnam) i artistes indie com Jannabi i Nell.\nLa majoria dels guanyadors de cada categoria van ser elegits per V Live, però els fans podien ajudar els seus grups favorits a guanyar Global Artist Top 12 i Global Rookie Top 5 a l’donar-los cors, likes i comentaris a les plataformes dels artistes i en les seves transmissions en viu, a més de votant un cop per dia (o 3 vegades per als membres de V Heartbeat Fanship!) per la categoria The Most Loved Artist. Encara BTS no va poder assistir i cantar a la cerimònia, van aconseguir dur-se a casa dos premis: Global Artist Top 12 i Most Loved Artist. Felicitats!\nData: 30 de novembre de 2019\nHora: 6PM KST\nSeu: Gocheok Sky Dome, Seül\nMelon Music Awards és una de les premiaciones més importants de Corea, organitzada per Kakao M. BTS es va unir a l’Iine-up al costat de Tomorrow X Together, els seus germans de discogràfica, N.Flying, Chungha, Heize, Mamamoo, Jannabi, AB6IX i molts més. Melon té la seva pròpia manera de calcular els guanyadors de cada categoria, combinant vendes digitals, una votació en línia per part de fans i la puntuació dels jutges. Desafortunadament, només ciutadans coreans poden votar, però no et preocupis! Si vius fora de Corea, pots donar suport a BTS veient el xou en viu al canal de YouTube de 1theK.\nDesprés de l’espectacle èpic que va presentar BTS l’any passat (com podem oblidar el dance break de 3J i aquest enorme Barongsai quan van cantar “IDOL”?), molta gent no esperava menys de la presentació d’aquest any. BTS sí que sap satisfer a l’audiència, des dels balls individuals per a cada membre fins a la presentació energètica de Dionysus, BTS va deixar a tots meravellats. Van concloure la nit al l’guanyar tots els Daesangs: Gravació de l’Any, Cançó de l’Any, Àlbum de l’Any i Artista de l’Any, sent el primer grup de K-Pop en la història en aconseguir-ho i també 4 premis més: Top Artist of the Year, Netizen ‘s Favorite Artist, Kakao Hot Star i Best Male Dance\nBTS en els MMA 2019 (font: Twitter @bts_bighit)\nData: 4 de desembre de 2019\nHo ra: 6PM KST\nSeu: Nagoya Dome, Japó\nMnet Asian Music Awards, o MAMA, també és una de les cerimònies de premis de música més importants de Corea, presentada per CJ e & M i el seu primer transmissió va ser el 1999. Originalment, MAMA es deia Mnet Music Video Festival, fins que el 2009 el renombraron a Mnet Asian Music Awards per ampliar la influència de l’Hallyu a través d’Àsia, i el xou es celebra fora de Corea des de llavors (Excepte en 2018, on a més de Corea, es va celebrar a Hong Kong i al Japó). Aquest any MAMA va ser celebrat al Japó amb una reconfortant llista d’artistes que s’anaven a presentar: BTS, GOT7, Seventeen, Tomorrow X Together, ITZY, ATEEZ, Twice, Chungha, Mamamoo, J.Y. Park i molts més.\nBones notícies per a nosaltres ARMY-que som coneguts per prendre’ns les votacions molt seriosament-podem votar pels nois en el lloc oficial de MAMA ia Twitter per a la categoria “Worldwide Fans ‘Choice TOP 10”. per votar en el lloc web cal iniciar sessió amb una xarxa social com KakaoTalk, Line, Twitter, Facebook, Weibo, WeChat, Naver, Instagram o compte de Google amb un màxim d’un vot diari.\nTreballant dur, ARMY va ajudar a BTS a assolir una nova fita a l’ésser el primer grup de K-Pop en la història a guanyar tots els Daesangs tant en els MMAs com en els mares. Ben fet, ARMY! els nois van guanyar Àlbum de l’Any (el qual va ser presentat per Jimmy Fallon!), Worldwide Icon of the Year, Cançó de l’Any i Artista de l’Any, a més de Millor Vídeo Musical, Millor Grup Masculí, Worldwide Fans ‘Choice TOP 10, Qoo10 Favorite Male Artist i Millor Ball Masculí.\nBTS en els MAMA 2019 (font: Twitter @bts_bighit)\nData: 25 de desembre de 2019\nSeu : Gocheok Sky Dome, Seül\ns’ha confirmat que BTS és part de l’line-up de SBS Gayo Daejeon, al costat de ASTRO, AOA, Apink, Stray Kids, Nu’est, Twice, GOT7, Xarxa Velvet, Seventeen i molts més. SBS Gayo Daejeon és un festival organitzat per la Seoul Broadcasting Company (SBS), una de les companyies de TV i ràdio sud-coreanes més importants. Originalment, SBS Gayo Daejeon era part dels SBS Awards Festival que celebraven els èxits de programes de TV. Tot i que la cerimònia de lliurament de premis va ser discontinuada en 2014, aquests van ser originalment atorgats des de 1997 fins a 2006.\nBTS en SBS Gayo Daejeon 2018 (font: Twitter @bts_bighit)\nData: 27 de desembre de 2019\nHora: 07:50 PM KST\nSeu: KINTEX, Ilsan\nKBS Song Festival, també conegut com KBS Gayo Daechukje, és un important festival de música organitzat per una de les radiodifusores públiques més importants, Korean Broadcasting System (KBS). Va començar transmetent com un lliurament de premis el 1965, però KBS va decidir canviar-ho a només un festival de música sense donar premis en 2006. El line-up de l’espectacle inclou a BTS, Seventeen, GOT7, Monster X, Nu’est, Twice, Xarxa Velvet i ITZY. L’any passat, Jin (BTS) va ser un dels presentadors juntament amb Chanyeol (EXO) i Dahyun (Twice). Tornarà a aparèixer com un dels MCs aquest any?\nData: 31 de desembre de 2019\nHora: 08:45 PM KST\nSeu: MBC Dream Center, Ilsan\nMBC Gayo Daejejeon és un xou musical anual organitzat per Munhwa Broadcasting Corporation (MBC). L’esdeveniment era originalment un concurs de cant, celebrat per primera vegada el 1966 i anomenat “MBC Tingues Singers Match”. Van canviar el nom a MBC Gayo Daejejeon el 2005 i es descontinuó el lliurament de premis després que fos boicotejat per bastants artistes. MBC no va anunciar encara el line-up de l’espectacle, però estem esperant que BTS participi en ell i ens d’una altra poderosa presentació, ¡com ho van fer amb MIC DROP l’any passat!\nData: 4-5 de gener de 2020\nGolden Disc Awards és una de les premiaciones anuals més prestigioses de Corea que honora als èxits extraordinaris de músics de l’any anterior. Com un dels premis musicals més prestigiosos, es exclouen els vots en línia de fans excepte per al Popularity Award. el primer dia serà per als millors llançaments digitals mentre que el segon dia donarà premis als millors llançaments físics de 2019.\nData: 8 gener 2020\nSeu: Jamsil Indoor Stadium, Seül\n‘Gaon Chart Music Awards acaben d’anunciar el primer line-up per al xou! Com tots recordem, el rànquing de Gaon és un dels més importants rànquings de música produït per la Korea Music Content Industry Association. Els guanyadors dels premis estan determinats per la seva posició en el rànquing Gaon, a més de les dades de vendes d’àlbums i cançons de tot l’any.\nAixí que, ARMY, ¡entusiásmense i preparin-se per la intensa temporada de votacions i streaming! Acabem de començar!\nEscrit per: Avi\nEditat per: LJ\nDisseny per: Leslie\nTraduït per: Val


Hostalets Pierola | Sumar acció social\nAls Hostalets de Pierola gestionem l'Oficina d'Atenció a la gent gran i el Centre de Serveis, plataformes de serveis per a la gent gran del municipi i de l'entorn més proper que s’aglutinen en tres àmbits d’actuació: atenció personal, atenció a la família i atenció a l’entorn i accessibilitat.\nL'Oficina d'Atenció a la gent gran\nL'oficina d'atenció de la gent gran ofereix 4 grans eixos d'actuació:\n- Atenció a gent gran, famílies i persones cuidadores.\n- Coordinació de la xarxa d'actors estratègics.\n- Recolzament tècnic i professional\nEl centre de serveis ofereix una cartera de serveis que persegueix l’objectiu de satisfer les necessitats, desitjos i preferències de les persones grans majors de 65 anys que volen romandre a la seva pròpia llar, independentment que es vegin afectades o no per un deteriorament físic, cognitiu o per una dificultat social que els minvi la capacitat d’autonomia per a la realització de les activitats de la vida diària\nA qui van dirigits ?\nL'Oficina d'Atenció a la gent gran: A les mateixes persones grans, a les seves famílies i/o a les persones que les cuiden.\nEl Centre de Serveis: A persones majors de 65 anys que volen o necessiten diferents serveis per millorar la seva qualitat de vida, i sentir-se acompanyats.\nOficina d'Atenció a la gent gran\n* Dissenyar una cartera de serveis, adaptada a les necessitats i al perfil de la gent gran del municipi.\n* Creació d'una taula d'actors estratègics per a la gent gran, amb reunions períodiques que permetin un espai permanent de debat i participació.\n* Creació de l'observatori de l'envelliment per gestionar i explotar una base de dades que permeti evolucionar el Pla integral de la gent gran amb dos objectius clars:\n- estar en contacte permanent amb la gent gran del municipi.\n- avaluar l'impacte de les actuacions i redirigir-les en cas que sigui necessari.\n* Oferir recolzament tècnic i professional de manera constant i permanent.\n• Proporcionar suport a les famílies en l'atenció a les persones grans dependents.\nAl Centre de Serveis dels Hostalets de Pierola oferim felicitat i qualitat de vida a les persones grans. Preferències, desitjos, projecte de vida, autonomia, capacitats, respecte, dignitat, consens, entorn i família.\nTitular de l'equipament: Ajuntament dels Hostalets de Pierola\nCapacitat estructural: 21 persones\nHorari d'obertura: de 9 a 19h - De dilluns a divendres\n8 hores o 4 hores\nServei d'estada esporàdica\nMàx 2 hores, prèvia sol·licitud\nServei de menjador diari\nDinar i/o berenar\nServei de menjador esporàdic\nAdreça: Àngel Guimera, 1\nTel. 937 712 535


Vaja, vaja... Aquí no hi ha marge - Albert Pàmies\nVaja, vaja… Aquí no hi ha marge\nby Albert Pàmies | ag. 7, 2014 | Articles\nAdjunto article publicat al diari l’Indicador d’aquest mes d’Agost.\nSi una cosa ha provocat aquesta crisi ferotge que ja fa desgraciadament massa anys que arrosseguem és la caiguda de la rendibilitat de moltes de les nostres petites i mitjanes empreses i la dificultat que es troben empresaris i directius per tornar els seus negocis a valors raonablement justos que permetin la continuïtat en un mercat que sembla ser, segurament amb més voluntat que evidència, vol donar-nos signes de lenta millora i recuperació.\nAquesta disminució de endibilitat s’ha vist majoritàriament provocada per dos factors clars alhora que contundents. El primer, i possiblement el més greu, és la caiguda de les vendes i la reducció de la demanda amb la consequ¨ent pèrdua crítica d’ingressos necessaris per la majoria de negocis. El segon, i no menys important, és la pèrdua de marge comercial i l’erosió d’aquest fruit en bona part de l’agressivitat i competència en un mercat amb moltes ganes de vendre i amb molt poques intencions de comprar.\nAquest panorama evidencia que la situació ha estat, i lamentablement continua sent, dramàtica per a moltes empreses. Menys vendes i amb menys marge suposa, com no pot ser d’altra manera, un coet a la línia de flotació del nostre compte d’explotació, ja que la reducció de despeses i l’estalvi en costos que s’hagin pogut realitzar no han estat majoritàriament suficients per a compensar-ho. Dit això, quins són alguns dels factors que ens poden ajudar a millorar el marge comercial en un entorn hostil com l’actual? Quines actuacions podem dur a terme o intensificar per tal d’aturar aquesta inèrcia empresarialment tòxica? La primera és la millora de la diversificació del producte i de l’oferta per tal d’adequar-la a les necessitats justes del nostre mercat. Preguntem-nos quin valor aportem als nostres clients i assegurem-nos que aquest sigui conegut, ja que aquell valor que no coneix el client o que el client no desitja és simplement un generador de cost. Revisem la nostra ‘proposta de valor’ i adequ¨em-la a la realitat.\nEl mercat ha experimentat grans canvis de forma dràstica que no s’ajusten en alguns casos als canvis experiments per algunes empreses. I aquests desajustos acaben provocant un error de posicionament. Un altre factor molt important és l’anàlisi de la cartera de clients. La concentració de les vendes en pocs clients, a part de generar-nos un important risc comercial, ens dóna gairebé sempre un important volum de vendes amb discutibles marges comercials. Aquesta crisi ha accentuat encara mes la famosa teoria del 20/80, on amb el 20% dels clients es realitzava el 80% de les vendes. La captació de clients s’ha de convertir en la nostra principal obsessió. Existeixen, en general, carteres de clients envellides i lamentablement amb poc recorregut que debiliten el nostre fons de comerç. La gestió de la compra mereix un capítol a part. La pregunta a fer-nos és: traslladem l’estalvi forçat del client als nostres proveïdors? O aquest representa quasi sempre una disminució del nostre marge comercial? Obsessionem-nos també en aquest tema ja que d’ell i de la seva bona gestió n’acostumen a sortir sorpreses agradables alhora que necessàries.\nPer últim i de manera molt important hem d’invertir en el control i la gestió de la nostra empresa per tal d’incrementar la productivitat en el seu ampli significat, entenent-la com l’esforç necessari per obtenir resultats positius. Revisem protocols, maneres de fer heretades del passat i plantegem-nos de nou si el nostre model pot experimentar millores i mecanismes que ens ajudin a ser més eficients, ja que no és més rentable aquell que més ven, sinó aquell que gestiona de forma més eficient. Nelson Mandela deia que “tot sembla impossible fins que ho aconsegueixes”. Seguim el seu exemple i no tirem la tovallola, ja que si en alguna cosa val la pena posar l’esforç és en aquella que pot dependre de nosaltres. Ja veuran com al final els seus negocis ho agrairan.


COMPROVEU ARA ELS VOSTRES SUBMINISTRAMENTS D’EMERGÈNCIA - PREPARACIÓ DEL DIA LLIURE - 2021\nComproveu ara els vostres subministraments d’emergència\nEi, hi ha preppers! Recordeu quan parlem de la preparació de Doomsday per a persones no paranoiques? Sobre com, en aquests moments incerts, tots hauríem de tenir un equip d’emergència ben provocat, o en el meu cas, un gabinet d’emergències? Si vas adquirir els conceptes bàsics d’aigua, menjar i equipament de fa sis mesos, ara és el moment d’obrir el teu equip i comprovar que els teus subministraments siguin funcionals, comestibles i potables. No voldríeu voler ser mig de desastre i adonar-vos que les bateries van filtrar un cruixent crusty goo per tots els bars Kind.\nPreparació de Doomsday per a persones no paranoiques\nQuin és el teu malson, des del 8 de novembre? Potser el vostre subconscient, com el meu, ha reservat ...\nPreneu, per exemple, aigua . Aquí teniu un excel·lent fulletó, que probablement heu de revisar cada sis mesos, de FEMA sobre com preparar el menjar i el subministrament d'aigua en cas d'emergència.\nEm guardo l’aigua a Waterbricks, o contenidors durals, rectangulars i apilables, perquè el meu anterior subministrament d’aigua, gerres de galó del CVS, finalment es van filtrar al meu armari. (Si no voleu comprar Waterbricks; els necessitava perquè visc a un apartament i necessiteu una solució eficient per a l’espai; podeu rentar i sanejar ampolles de soda de dos litres, no contenidors de llet ni suc.) Substituïu l’aigua cada sis mesos .\nA més, comproveu que tota la resta estigui actualitzada i en bon funcionament:\nEncara teniu aliments adequats a la prestació durant almenys tres dies i, idealment, com dues o tres setmanes? (Teniu una mica més per als gilipols que deien: "Acabaré a casa vostra en cas d'emergència"?)\nEncara disposeu de comprimits de purificació d’aigua i / o de lleixiu sense concentrar i gotes de medicaments ? I instruccions sobre la quantitat de lleixiu per galó? (Setze gotes o 1/8 culleradeta per galó d’aigua. Agiteu-ho i deixeu-ho reposar 30 minuts. Si l’aigua no fa una olor lleugera de lleixiu, elimineu-ho. Escriviu aquestes instruccions a l’ampolla en un Sharpie.)\nEncara teniu aliments addicionals per a mascotes o vau agredir el vostre subministrament un divendres a la nit quan teníeu massa mandra per anar a la botiga?\nEncara teniu un equip de primers auxilis, Tampax / pastilles, paper higiènic i desinfectadors de mà / tovalloletes per a nadons ? (S'ha assecat aquest últim?)\nHeu obert o tancat cap compte bancari, obtenir un nou permís de conduir, o casar-se o divorciar-se? Consulteu la vostra llista de xeroxes dels vostres documents importants per assegurar-vos que teniu tots els papers importants.\nHeu canviat algun medicament amb recepta o un control de natalitat caducat? Necessiteu coses OTC (Claritina! Tylenol! Immodium!)?\nHa canviat la teva recepta d’ulleres? Posa un nou parell d’ especificacions al teu kit.\nEts recentment responsable d’una persona gran? Necessiten equips especials, com medecines, bolquers per a adults, bateries d’aparells auditius o subministraments de colostomia?\nEncara teniu prou mantes per a una apagada hivernal o sense calor? No heu agafat cap dels convidats i heu de substituir-lo, oi? L'equip de pluja / el temps de fred / el barret de sol encara hi ha al seu lloc?\nLes bateries estan desconnectades i funcionen? Funciona el vostre carregador de ràdio i mòbil ?\nEncara teniu els mapes en paper per arribar a on heu d’anar? El vostre pla d'emergència segueix sent el mateix (per exemple, esteu tots reunits a la tia Rita's?)\nLa vostra " borsa de treball " segueix intacta si necessiteu caminar cap a casa o refugiar-vos a la feina durant un o dos dies (per exemple, menjar, aigua, manta, espelma, roba d'abric, barret de sol, mapes, sabatilles, carregador de telèfon)., un llibre, medecines, diners en efectiu, documents en un tirolí, màscara de pols, un xiulet, bossa d’escombraries, TP, tovalloletes, raspall de dents i enganxa, ràdio, bateries ?)\nPer aquesta qüestió, la vostra casa “bossa” encara està empaquetada adequadament? Què passa amb el teu cotxe "anar bossa" ?\nEncara teniu un obridor, llaç utilitari, llanterna, espelmes, llumins en un tirolí i cinta adhesiva ? (No hi ha cap nen que hagi tornat a fer-ho fora per als seus jocs de nens ximples?)\nHeu afegit un nadó a la vostra llar? Ha crescut el teu nadó? Teniu bolquers i fórmules i ampolles de mida adequada (fins i tot si sou EBF)? Necessiteu menjar per a nadons ?\nEfectiu en factures petites? Sé que he atacat la meva quantitat de diners en efectiu i ha arribat el moment de reposar.\nEncara teniu una baralla de cartes i xocolata adequada? Millor menjar el que tens i comprar-ne alguns, només per estar segur.\nI ara, afegiré una cosa més a la llista: el fulletó FEMA. Imprimeix-lo i enfegeix-lo al teu kit. I felicitats! Ens veiem d’aquí a sis mesos.\nAbonaments de regals d’últim minut que no xuclen\nNetflix costa un preu o dos més ara\nDeixeu de fer embalatges per a viatges amb una "Auditoria d'equipatge"\nEls gestos de l'iPad que heu de dominar\nOn obtenir menjar gratuït avui en dia pel Dia nacional del menjar ràpid\nLa clau per a millors fotos dels edificis i l'arquitectura belles\nDigues a Roomba que deixi de compartir un mapa de casa teva [Actualitzat]\nsupervivència en desert\nbany de l’hivern\nguerres de flames\nLa Vida De Hacking Per A Tots : Comproveu ara els vostres subministraments d’emergència © 2019. All Rights Reserved.


La Federació d'Handbol de la Comunitat Valenciana tria Onda per a celebrar les seues finals autonòmiques\nEl regidor de Ciutat Saludable, Paco Pastor, ha acompanyat a la Federació Valenciana en l'acte de presentació\nEsports 02 de abril de 2022 Redacció\nOnda tornarà a convertir-se aquest cap de setmana en l'epicentre esportiu amb la celebració de la Final Autonòmica Juvenil Femenina de Handbol. La Federació d'Handbol de la Comunitat Valenciana ha triat el Pavelló Víctor Cabedo per a celebrar aquesta competició esportiva durant el dia d'avui, 2 d'abril i demà, diumenge 3 d'abril.\nPrimer, a les 17.00 h. es disputaran el passe a la final el Club Handbol Onda i el Club d'Handbol de Morvedre, mentre que a les 19.00 h. arribarà el torn del Club Handbol Elx i el Club Handbol Mislata.\nEl regidor de Ciutat Saludable, Paco Pastor, ha acompanyat a la Federació Valenciana en l'acte de presentació i ha destacat: "Des de l'Ajuntament continuarem donant suport als esdeveniments esportius com aquest que ajuden a situar a Onda en el centre de l'esport provincial i autonòmic".\nAjuntament d'Onda Federació Handbol Federació Valenciana


El PDeCAT reclama fer una zona verda en un descampat abandonat de La Granja\nEl grup de l'oposició recorda que la zona d'aquest barri tarragoní fa més de 20 anys que resta degradada\nDescampat abandonat del barri tarragoní de La Granja CEDIDA\nDimecres, 10 Gener 2018 18:47\nLa regidora del grup municipal del Partit Demòcrata (PDeCAT) a l’Ajuntament de Tarragona, Cristina Guzmán, ha reclamat a l’equip de govern (PSC-PP) que dignifiqui el descampat abandonat ubicat al carrer Deltebre del barri de La Granja. “Es tracta d’un gran terreny situat entre l’Institut Torreforta i la carretera T-11 que fa més de vint anys que resta abandonat”, ha explicat Guzmán, que ha recordat que el govern municipal es va comprometre a crear-hi una zona verda. “Cal actuar al més aviat possible, el descampat s’està convertint en un pipican improvisat i ja s’hi han vist diversos toxicòmans”, ha manifestat.\nArranjar els locals veïnals perquè puguin acollir activitats\nD’altra banda, des del grup de l'oposició també s’ha sol·licitat a l’equip de govern l’arranjament dels locals de l’Associació de Veïns de La Granja. “És lamentable que els veïns i veïnes no puguin dur a terme les activitats de l’entitat dirigides a joves i a adults a causa de les males condicions en què es troben els locals municipals que tenen cedits”, ha denunciat Guzmán.\nLa regidora del PDeCAT assegura que el manteniment dels locals de l’entitat veïnal, ubicats al carrer Gran Canària, “és inexistent”. “Parlem de terres i parets desgastades, vidres, llums i cortines trencades, lavabos molt degradats, mobiliari vell....”, ha explicat Guzmán, que ha exigit la seva reparació.\nLes actuacions al parc infantil, totalment insuficients\nDes del Grup Municipal del PDeCAT també s’ha sol·licitat la millora integral del parc per a infants i joves ubicat al carrer Gran Canària de La Granja. “Fa molt de temps que reclamem dignificar aquest parc i les actuacions dutes a terme fins ara han resultat totalment insuficients”, ha assegurat Guzmán. “El parc continua sent molt poc atractiu, sense cap mena de zona verda, amb el terra de sorra i brut, els gronxadors i jocs infantils vells, amb una font que fa anys que no funciona i una pista de ciment poc útil i degradada.”, ha recordat la regidora del PDeCAT.


Ecosistema: Protagonistes > Bestiari festiu > Porcs, truges i senglars\nPorc Senglar del Bruc (l'Anoia) - pàgina dels Diables del Bruc on hi trobareu el nostre Porc Senglar i tot el procés de construcció de la bèstia amb fotografies. Telèfon: 619.379.381\nVerro de Cardedeu (el Vallès Oriental) - porc senglar de Cardedeu.\nSenglar de l'Espluga de Francolí (la Conca de Barberà) - es tracta d'una bèstia de quasi 4 metres de llarg i prevista de 5 punts de foc, els quals es poden carregar amb qualsevol tipus de petard. El seu cap és articulat, cosa que l'hi permet participar a tot tipus de cercaviles i correfocs amb una sorprenent actuació. El senglar és va crear al 1992 i està vestit de fibra amb una estructura de fusta. Ha hagut de ser restaurat en diverses ocasions degut al seu gran nombre de desplaçaments.\nSenglar Fera Ferotge d'Olost (el Lluçanès) - peça de bestiari festiu amb forma de porc senglar, a càrrec dels Cremats d'Olost. Telèfon: 630.29.00.06\nSenglar de Cabrils (el Maresme) - porc senglar d'aquesta població del Maresme que duen els Peluts de Foc. Telèfon: 93.753.01.57\nPolseguera, truja de foc d'Argentona (el Maresme) - truja de foc que fou construïda per primera vegada l'any 1997 i rebatejada l'any 2008 amb el nom de Polseguera. Fa honor a la llegenda local dels Repicatruges.\nPorca de Sant Antoni de Barcelona (el Barcelonès) - forma part dels diables de Sant Antoni, nascuts l'any 1985. La Porca va néixer l'any 1995 i acompanya als diables a les seves sortides fent aquestes més infernals i alhora divertides.\nPorc Negre de Sa Granera de Palma (Mallorca) - nascut l'any 1999, a càrrec de l’Associació Cultural Sa Granera.\nLo Tossino de Tàrrega (l'Urgell) - fruit d'una iniciativa de l'Associació Cultural Guixanet, representa la rauxa i la irreverència. És obra de l'artista guissonenca Agnès Pla. Té dos portants i apareix flanquejat per acompanyants vestits de pagès. El cap, els ulls i la llengua són mòbils, i llueix barretina i faldons. Lo Tossino gaudeix d’un ball i una partitura pròpies.\ncomprar 50 Singulars de la festa. Petita guia de figures singulars de Catalunya\nUna selecció explosiva, original i prou representativa d’unes quantes figures ...


La Molina, escenari d'un simulacre de rescat | Federació Catalana d'Esports d'Hivern\nHome / La Molina, escenari d’un simulacre de rescat\nLa Molina, escenari d’un simulacre de rescat\nAvui dijous, 15 de desembre, La Molina té previst realitzar un simulacre de rescat al Telecadira Font Canaleta, on hi quedaran 62 persones penjades que hauran de ser rescatades i evacuades. En aquest exercici de rescat en telecadira està previst el treball conjunt de personal de l’estació d’esquí de La Molina. Amb aquest cas pràctic es provarà el Pla d’Autoprotecció de La Molina.\nLes persones rescatades seran voluntaris de dues escoles de transport sanitari: l’escola Narcís Xifra i Masmitja de Girona i l’Institut Alexandre Satorres de Mataró. Per a aquestes escoles el simulacre de rescat anirà acompanyat de classes teòriques i pràctiques d’immobilització que seran impartides en el centre de serveis mèdics de La Molina.


El bisbat tallarà just per adjudicar les obres que clouen l'últim acord de la Seu - Regió7 :: El Diari de la Catalunya Central\nEl bisbat tallarà just per adjudicar les obres que clouen l'últim acord de la Seu\nL'actuació, amb un cost de 240.000 euros, ha de quedar acabada abans del 30 de novembre\ngemma camps | manresa 20.07.2016 | 08:14\nLa darrera fase d'obres del conveni de la Seu, el que va del 2014 al 2016, encara no ha començat, tot i que, segons diu l'acord a quatre bandes entre el bisbat de Vic, la Generalitat, la Diputació i l'Ajuntament, "la presentació de justificants per a la tramitació dels pagaments" s'ha de fer "abans del 30 de novembre del 2016". És a dir, que abans d'aquesta data no només haurien d'estar començades sinó enllestides del tot.\nEl setembre del 2015, el bisbat va situar en els primer mesos del 2016 la signatura de l'addenda del conveni corresponent al 2016. No ha estat així. Segons ha pogut saber Regió7, i han confirmat fonts del bisbat, aquesta addenda està rodant just ara per les taules de les institucions perquè la signin.\nEl bisbat ha assegurat que l'inici de l'actuació és "imminent", abans de l'agost, de manera que li queda molt poc marge de maniobra, per no dir cap, per adjudicar-les. De moment, a l'arquitecte director de l'actuació i autor del projecte de rehabilitació de la Seu, Francesc Xavier Asarta, no li ha estat comunicat. Per sort, el projecte ja té el vistiplau de la comissió de patrimoni de la Generalitat.\nL'aportació de les quatre administracions implicades és de 60.000 euros cadascuna, com en les dues anteriors fases: la que es va portar a terme el 2014 i la del 2015. En aquesta darrera, les obres es tornaran a concentrar a la façana sud de la basílica de la Seu, la que dóna al riu, amb la restauració d'un contrafort, un arc boterell doble, un pany de façana i un mòdul de terrat. Les actuacions incloses en aquest conveni s'han fet anant de la banda esquerra, on hi ha el baptisteri, cap a la dreta, en direcció al cargol de Sant Pere.\nUna vegada finalitzada aquesta fase, arribarà la feixuga etapa de reeditar el conveni. Sobre això, segons informació de l'Ajuntament, tot apunta que hi hauria un pacte verbal de les quatre parts per repetir-lo, la qual cosa representaria una magnífica notícia per a la basílica manresana. De totes maneres, caldrà veure com es concreta perquè en anteriors ocasions també s'ha constatat la predisposició de les administracions implicades però, a l'hora de fixar l'import i de materialitzar l'acord, ha costat penes i treballs.\nMés obres a la façana sud\nSegons ha pogut saber aquest diari, les obres esmentades no són les úniques que es faran properament a la façana sud, on és previst destinar els diners de l'acapte que van organitzar els Amics de la Seu per recollir diners per restaurar el finestral de la capella de la Puríssima, que es va acabar fent dins de la fase d'obres del 2014 del conveni, de manera que l'entitat va haver de buscar una altra destinació per als diners que havia recollit.


LECTURES DE LA MISSA: DIMECRES DE LA SETMANA XIII DURANT L'ANY / I\nDIMECRES DE LA SETMANA XIII DURANT L'ANY / I\nLectura primera Gn 21,5.8-20\nNo pot ser que el fill d'una esclava comparteixi l'herència amb el meu fill Isaac\nAbraham tenia cent anys quan li va néixer el fill Isaac. El noi anava creixent: quan va ser deslletat, Abraham ho celebrà amb un gran convit. Sara veié que el fill que l'egípcia Hagar havia donat a Abraham jugava amb el seu fill Isaac, i digué a Abraham: «Has de treure de casa l'esclava i el seu fill: no pot ser que el fill d'una esclava comparteixi l'herència amb el meu fill Isaac». L'exigència de Sara desagradà molt a Abraham, que s'estimava el fill, però Déu li digué: «Ni que estimis el noi i l'esclava, no et sàpiga greu de fer el que et diu Sara, perquè la descendència que portarà el teu nom vindrà d'Isaac. Però, del fill de l'esclava, com que és fill teu, també en faré un gran poble».\nAbraham es llevà de bon matí, donà pans i un bot d'aigua a Hagar, li posà el nen a l'espatlla i la va acomiadar. Ella se'n va anar errant pel desert de Beer-Sabé. Quan l'aigua que duia s'acabà, deixà el noi sota unes mates i se n'anà un tros lluny, a la distància d'un tret d'arc, per no veure morir el noi; allà s'assegué plorant i sanglotant. Déu escoltà el plor del noi, i un àngel de Déu cridà Hagar des del cel i li digué: «Què tens, Hagar? No tinguis por, que Déu ha sentit com el noi plorava. Ves, pren-lo i sigues valenta, que jo en faré un gran poble». Llavors Déu li obrí els ulls i veié un pou. Ella hi anà, omplí el bot i donà beure al noi. Déu afavoria el noi, que es va anar fent gran. Vivia al desert i era un bon arquer.\nSalm responsorial 33,7-8.10-11.12-13 (R.: 7a)\nell els escolta i els salva del perill.\nEl Pare ha decidit lliurement\nque la proclamació de la veritat\nens fes néixer a la vida,\nperquè fóssim com un primer fruit\nEvangeli Mt 8,28-34\nHeu vingut per turmentar els dimonis abans d'hora?\nEn aquell temps, Jesús arribà a l'altra banda del llac, al país dels gadarencs. Des de les coves sepulcrals on vivien, vingueren a trobar-lo dos endimoniats, tan furiosos, que ningú no s'aventurava a passar per aquell camí. Els dos endimoniats cridaven: «Per què us fiqueu amb nosaltres, Fill de Déu? Heu vingut aquí per turmentar-nos abans d'hora?» Un tros lluny hi pasturava un gran ramat de porcs: els dimonis demanaven a Jesús que si els treia els enviés en aquell ramat. Jesús els digué: «Aneu-hi». Els dimonis, així que sortiren dels dos homes, anaren cap als porcs i tot el ramat es precipità muntanya avall fins al llac, on van morir. Els porquers fugiren i anaren al poble, a portar la nova del que els havia passat i del cas dels endimoniats. Tota la gent del poble anà a trobar Jesús i el pregaren que abandonés el seu territori.


Sortida a Arenys de Mar - Escola Pia Calella\nPàgina inicial/Cicle Mitjà/Sortida a Arenys de Mar\nEl divendres 21 d’octubre els alumnes de cicle mitjà vam anar d’excursió a Arenys de Mar.\nPrimer vam anar al Port a esmorzar i ens vam haver de refugiar perquè plovia una mica. Per sort, va parar de seguida i ens vam posar a jugar a la platja. Vam participar en una gimcana que havien organitzat els monitors del Casal Sant Vicenç.\nQuan vam acabar vam pujar pels carrers tot fent un passeig fins a la casa de colònies on tenien una aventura pirata preparada. Va ser molt divertida i al final vam guanyar un tresor que només van poder obrir les nostres mestres: PIRULETES!!!\nVam dinar i vam poder jugar per tot l’espai. Ens va agradar molt!\nChristian Negre2016-11-06T19:56:00+01:00Cicle Mitjà|


La Policia Local va avisar la primera nit 6 persones per saltar-se el confinament - Regió7 :: El Diari de la Catalunya Central\nDurant la primera nit del toc de queda no es va sancionar ningú\nControl de la Policia Local de Manresa la primera nit del toc de queda, a la carretera de Vic arxiu/oscar bayona\nControl de la Policia Local de Manresa la primera nit del toc de queda, a la carretera de Vic\nEls diumenges a la nit solen ser tranquils, a Manresa, pel que fa a seguretat ciutadana. L'últim, quan va entrar en vigor el toc de queda, no en va ser una excepció. Segons la Policia Local, a partir de 2/4 de 12 pràcticament no hi havia trànsit de vehicles ni de persones a la ciutat, i durant la nit es va cridar l'atenció a 6 persones que eren al carrer sense complir cap de les excepcions. A partir de 2/4 de 6 del matí, segons la mateixa Policia Local, ja es va tornar a observar moviment de persones i vehicles per anar a treballar.\nDurant la primera nit del toc de queda no es va sancionar ningú. L'operatiu policial va fer tasques informatives als diversos controls que va establir als car-rers de Manresa. A partir d'ara, però, ja sancionarà qui es mogui sense una causa justificada. Les multes poden anar dels 300 als 6.000 euros.\nLa Policia Local ha anunciat que els controls del toc de queda es faran amb la màxima visibilitat als carrers, i amb patrulles per tota la ciutat.


COL·LECTIVA DE PUNTS DE LLIBRE / SÍNTESI SANT JORDI ￼ – Associació Sant Lluc per l'Art – Mataró\nCOL·LECTIVA DE PUNTS DE LLIBRE / SÍNTESI SANT JORDI ￼\nel proper divendres 22 d’abril ( vigília de Sant Jordi ) inaugurem una nova mostra de la tradicional exposició que cada any de les petites obres d’art en format de punt de llibres ( 22 x 6 cm ) que en una extensa gama d’estils i tècniques els nostres artistes associats i associades han creat per a l’ocasió.\nAquesta exposició estarà ubicada a l’espai expositiu del Col·legi d’Aparelladors, Pl. Xammar nº 2 de Mataró i romandrà oberta fins el 22 de maig.\nJuntament amb aquesta exposició hi figurarà també els treballs de síntesis de la llegenda de Sant Jordi 2022 que en format 18 x 18 cm s’afegeix als treballs dels punts de llibre.\nUna exposició que us recomanem de totes i en la que us esperem de tot cor, tot demanant-vos que us feu ressò de la mateixa dins del vostre entorn proper i mitjans de comunicació.\nA- PUNTS DE LLIBRE 2022\nLloc: Col·legi d’Aparelladors\nDates de l’exposició: del 22 d’abril al 22 de maig de 2022\nDos punts de llibre per artista\nTècnica i tema lliures\nSuport, cartolina, d’un mínim de 2 milímetres de gruix, de 22 cm d’alçada i de 6 cm d’amplada\nSi voleu les cartolines tallades,ja les podeu passar a buscar -sense cap cost – a qualsevol dels dos col·laboradors nostres.\nTaller d’Emmarcació MarcArt, Carrer Iluro, 29 , Mataró\nTaller de Marcs Moldumat, del carrer Sant Benet de Mata\nEls punts de llibre els heu de portar els dies 28 o 29 de març de 2022 de les 18 h a les 20:30 h. al Col·legi d’ Aparelladors.\nB. SÍNTESIS DE LA LLEGENDA DE SANT JORDI 2022\nEs tracta de representar: pintar, gravar, dibuixar, fotografiar, cosir etc. sintetitzant UN PETIT DETALL, el que us agradi més, de qualsevol dels personatges o atributs de: Sant Jordi, princesa, drac, roser/rosa de la Llegenda de Sant Jordi\nLa mida de les obres 18 x 18 cm , tallades a sang, sobre cartolina fineta perquè aniran directament a la paret.\nRecordeu que aquestes creacions, a banda d’exposar-les, serviran per participar a les activitats de Sant Jordi que programa Cultura Mataró.\nRecordeu que haureu de fotografiar la vostra obra i publicar-la el 23 d’abril al vostre INSTAGRAM amb l’ etiqueta @santllucmataro\nLes obres les recollirem els mateixos dies i hores dels PUNTS de Llibre i també seran exposades a a Aparelladors Per tal que, també, des l’Instagram de Sant Lluc puguem compartir les vostres creacions envieu la foto de l’obra per whatsapp , abans del 20 d’abril de 2022 tel 686303729. Publicarem les fotos al nostres Feed i Stories d’Instagram Espero que us animeu i tornem a emplenar Aparelladors….


EL TÚNEL VALENCIÀ.: J.J. PÉREZ BENLLOCH: “Si hi ha sentències i es troben referents socials, jo crec que poden canviar els resultats electorals”\nJ.J. PÉREZ BENLLOCH: “Si hi ha sentències i es troben referents socials, jo crec que poden canviar els resultats electorals”\nSi Joan Josep Pérez Benlloch, “Jotajota”, (Moixent, La Costera, 1936), fóra fill d’un país menys sectari seria una referència periodística amb una carrera més tranquil•la, més regular i més útil; més útil per a ell i per al país. Jotajota es mira el món amb l’escepticisme de qui ja ha vist moltes vegades qui mou el fil dels titelles. Tot i això, sembla disposat a seguir clavant-se en laberints amb gust a derrota. El gris no és un color pensat per a Jotajota, ni les línies rectes els seus camins preferits. Diu el que pensa i pensa que el periodisme és una merda i l’esquerra, molt de dretes. Això sí, una vegada acabada l’entrevista va aconsellar-me que la revisara per “evitar reiteracions i passades”. Tenia raó, una vegada transcrit el torrent de les seues respostes, calia posar ordre. El problema fou que com que ell no és home d’ordre no hi va haver manera d’ordenar-la. Millor.\n“Esta societat ha deixat de ser progressista perquè s’emborratxà a guanyar diners i l’esquerra no se n’ix”\n“Hui la dreta són beats i rosegaaltars”\n“En la dreta hi ha el més burro de la societat, perquè qui té sentit crític és l’esquerra”\n”[En el PSPV, renovació]Em sona a “retire’s vosté que em toca a mi”\n”Els socialistes tenen un nucli dirigent que pareix un grapat d’actors secundaris a l’espera d’un líder”\nJULIÀ ÁLVARO: Com és que el PP, tot i els molts problemes polítics que l’afecten, continua dominant electoralment com si res?\nJJ PÉREZ BENLLOCH: Bé... D’entrada, és que l’esquerra ha perdut en tot el món. No hi esquerra en tot el món. I Espanya no és diferent i el País Valencià, tampoc. Estem davant una societat perplexa. Sobretot per part de l’esquerra que no fa ni soroll. No parlem ja d’encapçalar el descontent i fer propostes que connecten. La dreta ho té fàcil i més amb la crisi econòmica que, com ara, incita al conservadorisme. I en el temps que falta per a les eleccions no sé si alguna cosa pot canviar…\nJA: I l’imaginari progressista de València, on ha quedat?\nJJ: No hi ha una València progressista, ni un imaginari… Hi ha el que hi ha. Esta societat sembla que ha deixat de ser progressista perquè s’emborratxà a guanyar diners i jo crec que l’esquerra no se n’ix. Quin missatge dóna l’esquerra? En tenim algun… Mira, l’únic missatge que ix de l’esquerra és el que dóna en les Corts la portaveu de Compromís…\nJA: Mònica Oltra?\nJJ: Sí… I també la d’Esquerra Unida, en un altre to, més apagat, i sobretot, Ángel Luna... I ja està! Però qui segueix les Corts? Si Canal 9 hauria de ser l’element de mobilització i fa just el contrari perquè no li interessa mobilitzar l’opinió pública, doncs hi ha una desmobilització general i això ho ha aconseguit el PP. Jo no ho aplaudisc com a ciutadà, però com a observador polític ho han fet bé. La gent es preocupa de les coses immediates, l’escola dels fills, el treball, el lloguer, però ignora que sense política tots eixos problemes no se solucionen. Està molt desacreditada la política, la qual cosa juga a favor de la dreta.\nJA: Dius que la dreta fa bé la seua feina.\nJJ: Sí, sí. La dreta valenciana ho ha aconseguit, mai no li ha interessat la política, diguem-ne en la seua versió noble. Només li interessa quan perd, quan guanya res. La política del PP és la desmobilització. No tenen pudor. Només cal veure com estan malbaratant els recursos econòmics, com neguen les acusacions i com ataquen la justícia… Quan la justícia espanyola es de dreta, tota sencera… Però no en tenen prou…\nJA: Però això no s’improvisa. La dreta valenciana ha de tindre qui l’orienta, caps privilegiats, bons estrategs.\nJJ: Primer, la dreta no té caps privilegiats, en la dreta hi ha la burrera de la societat, perquè qui té sentit crític és l’esquerra. Ara, no li val per a res, això també és veritat. La dreta ha fet un bon treball?... Jo et diria que és quasi una broma, que el bon treball que ha fet la dreta, ací, al País Valencià, l’ha fet un home d’esquerres, Rafa Blasco, un home que ve de l’esquerra més esquerrana. Tota la resta l’han feta les circumstàncies, la gran crisi de l’esquerra, dic crisi en l’àmbit espanyol i mundial.\nJA: Però ací hi ha d’haver algun fet diferencial que explique una hegemonia electoral del PP pràcticament inèdita a la resta d’Espanya, o no? Per exemple, parlem del PSPV.\nJJ: No. El PSPV no ha funcionat … perquè els socialistes no ha funcionat enlloc. Què passa a Itàlia…? L’esquerra té un problema fotut. Des que va caure el mur de Berlín no ha trobat… Estem parlant d’una socialdemocràcia que és la cara “B” de la dreta capitalista a qui li estem gestionant els interessos a la dreta. A veure: Si les pròximes eleccions les guanya el PSPV, que canviarà? Esperem que ens administren millor, que posen fi a l’excés de la corrupció, però canviar, canviar… Tanmateix, com deia Tony Judt, és el millor que ens podria passar.\nJA: Sí, l’esquerra està en crisi però en pocs llocs d’Espanya ha tingut i té tant poques possibilitats reals d’arribar al govern de les institucions.\nJJ: Mira, totes les esquerres que governen a Espanya han baixat molt el nivell, són unes esquerres molt dretanes però… què passarà? Això depén de si escoltes el cor o el cap. Les pròximes eleccions autonòmiques, ací, tornarà a guanyar la dreta, el PP, i l’Ajuntament de València tornarà a ser per a Rita. És el que hi ha. Hui qui s’oposa a Rita Barberá? I els empresaris valencià… últimament han fet algun pronunciament, crític fins i tot, perquè ja els hi toca la butxaca però… Tenim una societat cívica, lliberal? Ací hi havia un partit lliberal però cabia en un taxi i ja s’han mort tots.\nJA: L’alternativa passa pel PSPV? Hi ha alternativa sense el PSPV?\nJJ: No, l’alternativa passa per ells, clar. El problema és que són un partit desembastat, els socialistes tenen un nucli dirigent que pareix un grapat d’actors secundaris a l’espera d’un líder.\nJA: En el PSPV hi ha hagut una constant en els últims anys, parlar de renovació, tots els nous dirigents han arribat amb la paraula renovació en la boca. A tu a que et sona renovació en el PSPV?\nJJ: Em sona a “retire’s vosté que em toca a mi”. Jo no veig un veritable relleu per enlloc. Es renova el personal però res no canvia. Ja s’encarrega d’això la “fontaneria” del partit. Parlant dels socialistes, jo he sigut un crític agut del lermisme, d’aquella gent Joan Lerma, Segundo Bru, García Reche… però ara em pareixen gent d’una altura… Com Churchill comparat amb la mediocritat que hui mana… Déu ser un efecte òptic.\nJA: I durant 20 anys la societat valenciana, en la mesura que els partits són la seua expressió, i el PSPV l’expressió de l’esquerra, la societat valenciana no ha sigut capaç de generar res d’un altre nivell?\nJJ: Mira, fa uns anys, la gent de la meua edat, de 70 anys o més, teníem referents. Adolf Pizcueta, Joaquín Maldonado, Martí Domínguez, Vicent Ventura; fins i tot, Vicent Iborra, Muñoz Peirats... Eren referents cívics, cívics! Participaven… Però hui, hui no hi ha res equiparable. Escoltes un empresari parlar i és un tecnòcrata i si li fas una pregunta un poc complicada et solta una resposta de màster, de màrqueting, no et diu res, no es banya mai i és molt estrany que tinga una projecció cívica. Hui, la societat no té referents. Jo et desafie, dis-me un referent humà social a València… No n’hi ha, no.\nJA: Políticament, esta absència, quina repercussió té?\nJJ: Això afecta molt més a l’esquerra. Perquè eixos referents socials eren com a mínim lliberals, de dretes però progressistes, entenien que era això de la llengua que parlàvem… Participaven o no de la idea nacionalista però l’entenien. Eren gent progressista, posa-li l’adjectiu d’esquerra, de menys esquerra o de centre però progressistes… Però hui la dreta són beats i rosegaaltars i el senyor Camps…\nJA: I des de l’esquerra, per què no s’han generat nous referents?\nJJ: Jo crec que a la joventut hui no li interessa una merda… Si vas a reunions de grups d’esquerres no hi ha joventut, som tots molt majors, venim quasi del franquisme, la majoria. La guerra del postfranquisme l’ha guanyada la dreta. La recuperació de l’església, de la reacció catòlica, no s’entén si no és perquè la societat ha abaixat la guàrdia.\nJA: Vull tornar al PSPV, i a una referència constant dins d’este partits en els últims anys, el lermisme. Que és això i per a què ha servit?\nJJ: El lermisme és una idea que s’ha inventat després de Lerma. Hi va haver un temps, quan manava Lerma, que en el partit tot era clar i sòlid, no hi havia alternativa. Hi va haver un intent per part de Císcar i de Blasco de carregar-se Lerma... L’any 84, més o menys... A Alacant. No van poder. La batalla la va guanyar Lerma... El PSPV, des del seu origen s’ha estructurat en famílies o grups de militants i la gran família és el lermisme. Lerma era la màquina, l’eficàcia... Bé, ni eficàcia, ni punyetes, és que tenia el poder i els tenia a tots agarrats pels collons. En això Lerma era un bon tàctic, no deixava que ningú traguera el cap.\nJA: I esta pràctica capadora, diem-ho així, es manté?\nJJ: Passa en tots els partits, és el mal de la política. Un polític necessita el 50 per cent del seu temps per a gestionar i fer coses i l’altre 50 per cent per a carregar-se els adversaris dins del partit, els enemics.\nJA: Què ha de passar en l’esquerra perquè recupere terreny electoral?\nJJ: Mira si continua la corrupció... Estos senyors creuen que estan blindats però si els jutges es posen a la feina i amollen unes quantes sentències i condemnen uns quants desvergonyits, jo crec que la cosa pot anar variant. Jo no crec que la corrupció no importe a ningú. Hi pot haver indiferència però el cor i alguns símptomes em diuen que alguna cosa pot canviar en les pròximes eleccions. Si hi sentències i es troben referents socials, jo crec que poden canviar els resultats electorals...\nJJ: Sí, però tornem a: “hi ha alternativa?”. Sí, si estiguera Ángel Luna hi hauria referent, té un discurs, un cap organitzat... En l’esquerra hi ha tres o quatre diputats que funcionen però, clar... És que... En este moment no hi ha esquerra, no hi consciència social i no hi ha... això que en química diuen col•ligadors... Sentències, condemnes... El senyor Camps sap que no governarà, que se li acaba, que Rajoy no vol ni vindre per València, per no contaminar-se més. I desaparegut Camps desapareixerà Blasco i s’acabarà l’estratègia... Qui manipula i governa és Blasco, sinó no s’entén... No serà la Sánchez esta, la portaveu, que diu unes bestieses descomunals...\nJA: I en el cas del PSPV, qui fa el discurs? On està?\nJJ: Les eleccions no les guanyen els discursos, o els relats que diuen ara els joves... És allò del pèndul...\nJA. Però ací es porta vint anys de pèndul...\nJJ: És que els cicles històrics de la dreta són molt dilatats. I més si l’esquerra sembla la cara “B” de la dreta i ofereix una fragmentació certament dissuassòria.\nJA: El missatges que necessita ara l’esquerra és més complicat que fa vint anys, no?\nJJ: La dreta ho té clar, ofereix privatització. I l’opinió pública no sap que vol dir això... No hi ha la visió que privatitzar la sanitat és tindre menys i pitjor sanitat, i igual amb l’educació.. Privatització vol dir menys redistribució de la riquesa... Com li dius això a la senyora Blanca que viu ací enfront i jo parle amb ella? Doncs que van per nosaltres... I això és el que està passant i el que l’esquerra ha de vendre, si no ven això, què ven?\nJA: I més a l’esquerra del PSPV...\nJJ: No hi ha res. Encara es parla d’Esquerra Unida i s’homologa al Partit Comunista, que això és parlar de l’estratosfera... Almenys el nom... Si un xiquet de 18 o 20 anys que va a votar ara no sap ni qui és Franco, en l’escola no s’ensenya. Ni tan sols s’ha pogut ensenyar com toca “Educació per a la ciutadania”, de tanta por a la “carcundia” (caverna??).\nJA: Veus espai per a una nova formació política?\nJJ: No, no, hi ha el que hi ha. La novetat seria reduir la dispersió i les faccions i fixar-nos en el que importa: governar el país. Mira els catalans. Arriben al poder, el tripartit, i el malbaraten, renuncien al poder, des del govern han renunciat al poder.\nJA: I els intents de reaparició de Toni Asunción?\nJJ: Asunción no sé a què ha vingut, a res. Primer pareixia que poguera servir per alguna cosa però s’ha vist que no portava res. En un primer moment ens va passar com a Carpanta: vam confondre una sabata amb un pernil. Està desfasat, desfasat.\nPublicat per Julià Álvaro a 0:26\nelzo 3 de maig de 2011 a les 17:46\nAixí m'agrada. Les coses clares. No comenta ningú més per ací?


febrer | 2011 | BLOG DELS JOCS FLORALS\nFora vergonya !!!!\nPosted on 10 15+00:00 02pm369 2019 by jocsflorals25\nQuan arribi aquest dia vos adonareu que no n´hi havia per tant amb els nirivis acumulats , ja que al final tot surt bé!! És clar que hi haurà algú que s’equivocarà, un poema mal dit, un pas mal fet però ningú no se´n recordarà! L’important és que el dia dels jocs la vergonya queda fora i només hi ha ganes de passar-ho bé ! Que jo i els meus amics potser ens vam posar massa nerviosos jaja! Perquè probablement serà l’última vegada que faceu un acte conjunt d’aquest tipus i una oportunitat única de veure l’al.lot que mai no s’arregla amb un vestit i una corbata! 😉 Aixi que ànims i no vos preocupeu per res. MEGAN POVEDA\n( A la foto em podeu veure als assajos amb na Caterina Reus )\nLa timidesa no em podia empènyer cap enrere !\nPosted on 10 11+00:00 02pm171 2019 by jocsflorals25\nJa només sentir la paraula ” càsting” se´m posaren els pèls de punta. No deixaria que la meva timidesa m´empengués cap enrere; així que malgrat els meus nervis vaig aconseguir presentar-m´hi. I per sorpresa meva poc després vaig saber que m´havien agafat!\nI…començaren els assajos! Tot passava tan ràpid…Tan sols quedava una setmana i tothom estava en marxa: les roses, les invitacions, la decoració…Tantes coses a fer!\nI un dia després de tants d´anys de espera, veient com any rera any anaven passant tots els cursos però a la fi arribaren : eren els nostres Jocs Florals!\nAixí que el 7 de maig de 2010,a les vuit de l´horabaixa; estàvem tots els alumnes de quart d´ESO plens de nervis ( millor dit histèrics!), ben mudats, totes les nines amb aquell vestit que havíem estat tant de temps imaginant i tant ens havia costat triar. Encara tenc clara la veu de na Miquela Lladó dient-nos” fora nervis al·lots, fora nervis!”. I tenia raó ,ja que féssim el que féssim, sortís com sortís, seria perfecte. I així va ser. Tal com els havíem esperat.\nPer tot això , m´adreço a tots els alumnes que aquest any són a quart i que són ara els afortunats; aprofitau el moment,ja que aquest dia vos passarà tan ràpid que ni vos n´adonareu i ja haurà acabat!


La rua de Carnestoltes de Platja d'Aro atreu unes 80.0000 persones - Diari de Girona\nLa rua de Carnestoltes de Platja d'Aro atreu unes 80.0000 persones\nLa 38a edició de la desfilada ha comptat amb setanta colles i uns 5.000 participants\nplatja d'aro | acn 14.02.2015 | 19:42\nLa Gran Rua de Carrosses i Comparses del Carnaval de Platja d'Aro ha aplegat una setantena de colles carnavalesques d'arreu de les comarques gironines i uns 5.000 figurants que han omplert de confeti, música i alegria aquest poble del Baix Empordà. 'Els Pipes', la colla més antiga del municipi, que té 36 anys d'història, ha estat l'encarregada d'obrir i tancar la rua. La regidora de Turisme de l'Ajuntament de Castell-Platja d'Aro, Imma Gelabert, ha assenyalat que aquesta festa acostuma a atreure unes 80.000 persones cada any al municipi. A més, ha avançat que el consistori ja està treballant per organitzar el 40è aniversari de la rua, d'aquí a dos anys. "En farem una de grossa", ha assegurat.\nUn any més, la rua de Carnestoltes de Platja d'Aro ha omplert d'alegria el municipi. Uns 5.000 figurants i 70 colles han desfilat pel carrer principal de Platja d'Aro fent ballar els milers de persones que es trobaven aglutinats a les voreres, expectants per veure cada una de carrosses i les disfresses escollides per les comparses. Enguany, tretze de les colles eren originàries del municipi, la resta provenien de 18 pobles d'arreu de les comarques gironines i municipis propers com Sant Feliu de Guíxols, Santa Cristina d'Aro, Palamós, Calonge, Llagostera o, fins i tot de la comarca de la Garrotxa, ja que el municipi fa 25 anys que manté un agermanament amb el Carnaval d'Olot. "Per això hi ha molts veïns garrotxins que baixen a veure'ns", ha explicat la regidora de Turisme.\nEl Carnaval de Platja d'Aro és un dels més importants de tota la Costa Brava i les comarques gironines. La mateixa regidora ha assenyalat que es tracta d'un "aparador internacional" que ajuda a dinamitzar el turisme i el comerç de la vila. Només cal mirar les xifres d'assistència que dóna el consistori. Unes dades que segons Gelabert, són difícils de quantificar exactament però que enguany podrien rondar les 80.000 persones. Des del consistori no descarten tirar endavant un estudi de l'impacte econòmic que aquesta festa suposa per al municipi.\nEn total, la Gran Rua reparteix uns 6.000 euros en premis, distribuïts en quatre categories: carrossa gran, carrossa petita, comparses i colles locals. També es concedeix una subvenció de 250 euros a totes les carrosses participants i es lliuren tres euros a cada persona disfressada que acompanya les carrosses. Els guardons es lliuraran aquesta nit al Palau d'Esports i Congressos.\nAquest any, la colla de Platja d'Aro amb més antiguitat, 'Els Pipas' que van néixer l'any 1979 han estat els encarregats d'obrir i tancar la rua. A més, els Reis dels Carnestoltes - el Rei Van Der Guiri i la Reina Rínxols- han pres el relleu dels antics monarques que iniciaven aquesta festa. Al matí, sis carrosses més també han desfilat pels carrers de Platja d'Aro. Aquesta festa de Carnestoltes està agermanada amb la de Sant Feliu de Guíxols i Santa Cristina d'Aro.\nEls milers d'assistents han pogut veure aquest dissabte a la tarda tota mena de carrosses originals i divertides com la de les bruixes, els marcians, els indis, les làmpades o la comparsa que simulava ser bolets i pagesos. Tot i això, entre el públic, les disfresses de princesa, animals, personatges de dibuixos o pel·lícules com la de Malèfica han estat algunes de les més recurrents. Tampoc han faltat les hawaianes, els nois i noies ninja, les infermeres o els policies. D'altres veïns han volgut donar-li una volta més i han seguit la rua vestits de plàtans o amb disfresses molt elaborades com la del protagonista del videojoc Mario Bros o de dinosaure.


Tom Bosworth aconsegueix el rècord mundial de la milla de marxa i Esther Guerrero, la mínima mundialista - Esport3 - TV3 i Catalunya Ràdio\nTom Bosworth aconsegueix el rècord mundial de la milla de marxa i Esther Guerrero, la mínima mundialista\nEl britànic s'ha embutxacat a Londres la millor marca de la història en la milla de marxa amb un temps de 5: 31.08; la barcelonina Esther Guerrero ha fet rècord personal i mínima mundial en 800. Mechaal ha plantat cara al rei del fons mundial, Mo Farah, en els 3.000 metres i s'ha classificat segon\n09/07/2017 - 18.07\nTom Bosworth ha aconseguit la millor marca de la història en la milla de marxa (Reuters)\nL'atleta britànic Tom Bosworth ha aconseguit aquest diumenge a Londres la millor marca de la història en la milla de marxa amb un temps de 5: 31.08, al davant del corredor de Guatemala Erick Barrondo (5: 34.95) i de Diego García (5: 36.27). La prova, que introduïa la marxa a la Diamond League per primera vegada en la seva història, ha estat controlada pel britànic des de la segona volta.\nSisè a la final olímpica de 20 km a Rio 2016, Bosworth ha acabat rebaixant en cinc segons la millor marca registrada, que pertanyia al lituà Antanas Grigaliunas amb un crono de 5: 36.9.\nBarrondo, subcampió olímpic de 20 km a Londres 2012, i Diego García competien per primera vegada en aquesta rara distància de la marxa, introduïda en els Müller Anniversary Games de Londres en homenatge al millor marxador britànic, Bosworth, que va respondre a les expectatives amb una nova plusmarca mundial.\nL'atleta de Banyoles Esther Guerrero, rècord personal i mínima mundial en 800\nL'atleta catalana Esther Guerrero ja té el passaport per als Mundials en 800 metres amb un temps de 2: 00.96. La campiona d'Espanya necessitava un crono de 2: 01.00 o inferior per obtenir la mínima mundialista i l'ha obtingut amb un marge de quatre centèsimes, malgrat que la carrera se li ha fet llarga i ha acabat en últim lloc. Guerrero ha millorat en 24 centèsimes el seu rècord personal, en una cursa guanyada per la nord-americana Charlene Lipsey amb 1: 59.43.\nAdel Mechaal, plata en 3.000 metres\nAdel Mechaal ha plantat cara al rei del fons mundial, Mo Farah, en la carrera de 3.000 metres que clausurava la reunió de Londres, i s'ha classificat segon amb un temps de 7: 36.32 davant els 7: 35.15 del britànic, campió olímpic de 5.000 i 10.000. Mechaal venia de ser cinquè a París amb la millor marca de la seva vida i llavors la millor d'Europa de l'any (3: 35.28).\nBustos no obté la mínima en 1.500 m\nEl balear David Bustos, subcampió d'Europa de 1.500 metres en 2016, no ha aconseguit la mínima mundialista a la reunió de Londres en classificar-se setè amb un temps de 3: 36.55. Bustos necessitava un crono de 3: 36.00 per tenir dret a competir en els Mundials, no ha aconseguit el seu objectiu, tot i millorar en sis segons la seva marca de l'any en 1.500.\nRuth Beitia, sisena amb un salt d'1,90\nRuth Beitia, campiona olímpica d'altura, ha quedat sisena amb una marca d'1,90 a Londres, en el mateix estadi olímpic que acollirà, d'aquí a un mes, els Campionats del Món. La saltadora càntabra ha salvat en el primer intent el llistó situat en 1,80, 1,85 i 1,90, però no ha pogut salvar l'1,94, que hauria estat la seva millor marca de l'any.


Joan Laporta, nou precandidat a les eleccions del Barça\nAcaba l'acte de Joan Laporta en què ha deixat molts titulars i algunes sorpreses. Recordem que Laporta es presenta a les eleccions del Barça del pròxim 24 de gener de 2021 sota el lema "Estimem el Barça".\nLaporta: "En l'àmbit esportiu, l'entrenador té marge, s'estima el club igual que nosaltres. Estarem preparats per prendre les decisions que calguin".\nLaporta: "Alguns que van votar en contra meu a la moció de censura, em votaran ara a les eleccions, em consta".\nLaporta: "Tenim un projecte per aplicar una metodologia nova a la Masia. És de les parts del programa que més m'agrada, introduirem més professionalitat. Una sèrie de factors que poden potenciar més la Masia. Esperem a ser el millor del món. Esperem seguir tenint el lideratge del Leo, encara li queden anys. Tenim un pla alternatiu si no segueix".\nLaporta: "Estic molt satisfet amb tota la gent de la campanya. Tenim un equip de voluntaris molt potent. Un equip tecnològic molt potent. La il·lusió que estem generant m'ha animat. La sensació que vol la gent del Barça. Confio a passar el tall i em presento amb esperit de victòria, amb dosi d'experiència màxima. Estic preparat per tot. Sincerament, en aquestes eleccions em presento amb voluntat de victòria".\nLaporta: "Els rivals seran tots els que passin el tall. No ens hem de centrar només en un (Víctor Font). Tots tenim la nostra idea i que cadascú ho expliqui".\nLaporta: "Necessito veure com estan els contractes dels jugadors, el contracte amb Goldman Sachs... Tenim informació, però la informació completa no la tenim. La situació és similar a la del 2003. Ens ajudarà l'experiència que tenim. Ens agradaria entrar quan abans millor".\nLaporta, sobre l'adequació salarial. "L'acord amb la junta gestora espero que ho hagin deixat pendent per a la propera junta, entenc, no poden fer aquests acords. No m'agradaria que s'extralimités la junta gestora".\nLaporta: "La nostra candidatura procuro no ocupar els 21 llocs perquè tinc persones en llistes d'espera, ens fa il·lusió acompanyar-nos. Sóc prudent en aquest sentit".\nSobre algun partit de la selecció espanyola al Camp Nou. Laporta: "Màxim respecte. El Luis Rubiales és prou intel·ligent per saber on ha de jugar la selecció. No es reuneixen les millors condicions ara mateix. És una decisió de Rubiales, però mai ha estat el millor lloc per fer-ho".\nLaporta: "Sé que si necessito algun consell me'l donaran (Guardiola i Txiqui). Parlem sovint".\nLaporta: "Pep Guardiola és un amic. Si ell ha pres aquesta decisió i és feliç, enhorabona, és el que li vaig dir. Com tots els culers ens agradaria que tornés al Barça. Tant de bo si tinc la sort de guanyar, puc tornar-ho a fer amb el Pep".\nLaporta: "La dona la tindrem molt present tant a la directiva com a tot el club. Volem potenciar encara més el futbol femení".\nLaporta: "Al Barça que proposo cap tothom. No deixaré de pensar el que penso. És obligació del president que tothom estigui bé al club".\nLaporta, sobre les declaracions de Tebas de l'independentisme: "La voluntat és no entrar en polèmiques. No renuncio al que penso. El Barça té la grandesa que podem estar defensant els drets de Catalunya i integrar a tots. És una de les grandeses del Barça. Dins del Barça entra tothom. El Barça sempre s'ha mogut al ritme que ha bategat el país".\nLaporta: "M'hagués agradat explicar la meva proposta persona per persona, anant pel tot el territori, però per la pandèmia no podrem".\nLaporta: "Tenim la valentia necessària per assumir aquest repte".\nLaporta: "He après a no rendir-me (sobre eleccions del 2015). Precisament per unes trucades d'uns amics i de jugadors ho vaig fer a l'últim moment. La meva sorpresa va ser que en el pitjor moment vam treure més de 15.000 vots".\nLaporta: "Amb el Xavi tenim molt bona relació, ens enviem missatge d'ànims i aquí queda. No he tingut una conversa amb el Xavi sobre el Barça. El Johan el trobaré a faltar, m'aconsellava i tot el que deia sortia bé. Ell sempre guanyava. Espero haver après suficient i sempre prendrem les decisions pensant en el Johan".